Archives des etrebroadelouriezh - Bretagne Info\nEmbannet e 2021 gant Syllepse, Skrivañ a reomp deoc’h diwar an dispac’h zo bet savet gant un daouzek maouez bennak bet er Rojava (lodenn ar C’hurdistan e Norzh Siria), lod evit un nebeut deizioù, lod all e-pad meur a vloaz. Reoù zo o doa labouret en aozadurioù sivil, reoù all e-barzh an aozadurioù emzifenn. A-bep seurt oad int, hag a-orin eus Breizh, Okitania, Katalonia, Flandrez ha broioù all dindan ar Stad C’hall evit al lodenn vrasañ anezhe. « Stourmerezed, kazetennerezed, mammoù… » sed aze penaos en em ginnigont o-unan e digoradur al levr. E Breizh e oa deuet teir anezhe e miz genver 2022 da ginnig al levr, da gelaouiñ an dud war stad an traoù er Rojava ha da stummañ maouezed war ar Jîneolojî, peotramant « skiantoù ar maouezed » er C’hurdistan. Tremenet e oant dre Roazhon, Gwengamp, Plougonveur, Brest, Douarnenez, An Oriant, Naoned…\nSkrivañ a reomp deoc’h diwar an dispac’h…\nDiouzhtu e vezer sachet gant an titl, ha gant ar skeudenn, a zo divoutin a-walc’h. War golo al levr e vez gwelet maouezed war an oad, gwisket gant saeoù hir ha mouchet o fenn. Met n’eo ket aze emañ an dalc’h. E-barzh ar fuzuilhoù etre daouarn lod anezhe, ne lâran ket. Ral eo skeudennaouiñ merc’hed prest da vrezeliñ, pe ‘vefe er Rojava pe e lec’h all, ha raloc’h c’hoazh klevet komz eus Etrebroadelourezed, ken stag eo skeudenn ar stourm etrebroadel ouzh patrom ur paotr yaouank gwenn, en e 20 pe 30 vloaz, deuet eus broioù Europa ar C’hornog. Ha koulskoude zo estroc’h evit paotred hag a glask mont d’ar Rojava da skoazellañ an dispac’h kroget e 2012, muioc’h-mui a vaouezed az a ivez.\nAn dra gentañ o doa lakaet en o soñj ar skridaozerezed pa ‘oa bet kaoz eus sevel ul levr a oa treuszkas ar pezh o doa gwelet ha bevet du-hont evel just met ivez stardañ al liammoù a genskoazell etre Europa hag an dispac’h. Lakaat war wel ha talvoudekaat ar skiant a c’hallomp prenañ digant ar Gurded hag ar C’hurdezed en o stourm evit ur vro diazezet war an ekologiezh, an demokratelezh, ar benelouriezh, an ingalded hag an doujañs etre ar pobloù, rak ouzhpenn Kurded a zo o chom er Rojava, pe e « Aozadur emren Siria an Norzh hag ar Reter », evel a rankfer lâret bremañ.\nE penn-kentañ al levr e vo kavet daou bennad istorel : an eil diwar-benn istor ar C’hurdistan, hag egile diwar-benn istor Siria hag ar Rojava. Gant an daou bennad-mañ e c’haller kompren gwelloc’h istor an dispac’h er Rojava hag ar stourmoù a-enep Daech ha Turkia du-hont.\nUn dispac’h maouezed\nUnan eus palioù al levr eo kinnig perzh luskad ar C’hurdezed en dispac’h hag er brezel, hag o mod d’en em aozañ o-unan e-keñver an difenn, an deskadurezh, al labour, treuzkas ar c’hurdeg en-dro, an ekologiezh hag an demokratelezh diazez. Dindan 10 vloaz zo bet savet gant maouezed a bep seurt kumuniezhioù aozadurioù emren war gement tachenn zo. Gant ar mod m’ eo aozet ar vuhez politikel e Aozadur Emren Siria an Norzh hag ar Reter e kaver maouezed e pep live divizout. Kemer a reont perzh en emgannoù ivez, pa vez kaoz d’en em difenn ouzh Daech pe ouzh an arme turk. Stummet hag aozet en ur rann distag int, met kas a reont da benn tre ar memes kefridioù hag ar wazed war dachenn ar brezel.\nAr stourm etrebroadel\nDegas a ra ar skridaozerezed da soñj dimp pegen pouezus eo ar stourm etrebroadel a-benn talañ ouzh « sistem bedel mestroniañ ha korvoiñ an dud hag an natur » emeze. Dave a reont d’ar Brigadennoù etrebroadel e Spagn, d’an FTP-MOI e Frañs ha da skoazelloù etrebroadel all e-kerzh brezelioù. Er Rojava zo bet savet ur « Gumun etrebroadel » a-benn stummañ an dud deuet eus diavaez-bro. Goude ar prantadoù stummañ e c’hallont labourat en aozadurioù lec’hel, er mediaoù, evit aozadurioù ar maouezed, war dachenn ar yec’hed ha kement zo. Gallet a reont kemer perzh ivez e raktresoù ekologel a-seurt gant al luskad « Make Rojava Green Again », a zo e bal lakaat e pleustr ur gevredigezh ekologel, stummañ hag aozañ ar genskoazell etrebroadel. Ha gallet e reont ivez bezañ kaset d’an talbenn ha kemer perzh en emzifenn dindan banniel ar YPG1/YPJ2\nAbaoe penn-kentañ an dispac’h zo bet lazhet ouzhpenn 11 000 stourmer ha stourmerez er Rojava. En o zouez Etrebroadelourien hag Etrebroadelourezed. E fin al levr e vo kavet ur roll anezhe. Un doare da derc’hel soñj eus Kendal Breizh (Olivier Le Clainche) marvet e 2018 ha eus an holl re all o deus roet o buhez evit an dispac’h, evel :\nIvana Hoffmann-Avaşin Tekoşin Güneş Bet lazhet e Tell Tamer e 2016 d’an oad a 19 vloaz\npe Anna Campbell-Hêlîn Qereçox, Bet lazhet en Afrin e 2018, d’an oad a 26 vloaz.\nUn oberenn gaer\nAr pezh zo plijus-tre ha fromus da lenn eo e vez kavet a-bep-seurt testennoù el levr: skridoù evit magañ ar preder, barzhonegoù, kontadennoù, kanaouennoù, lizheroù, atersadennoù, pennadoù tennet eus un deizlevr bennak… Meur a vouezh, meur a vaouez a vez roet da glevet, ha meur a neudenn az a d’ober gwiadenn ar c’haer a levr-mañ. Personel-tre ha kizidik eo o doare-skrivañ. Ezteurel a reont brav o soñjoù, o santadurioù, penaos int cheñchet e-kerzh o chomadenn du-hont. Ha pegen start eo boazañ en-dro ouzh ar vuhez e Frañs.\nSoutil eo sell ar skridaozerezed war ar vro. Klask a reont en em dizober eus raksoñjoù kalz a dud er C’hornog hag a gav dezhe int barrekoc’h ha speredekoc’h evit tud ar Reter, ha techet da genteliañ ar re all en o bro-int. Strivañ a ra ar skridaozerezed evit chom uvel, ha deskiñ digant ar C’hurdezed, ha n’eo ket ober skol dezhe, na tennañ diwar-wel o flas kentañ er stourm, evel e oa bet graet gant Etrebroadelourien zo, a roe da grediñ e oa bet gwarezet an dispac’h er Rojava gras dezhe. Damsantet e vez ar goulennoù niverus a savont oute o-unan, hag ouzh an dud o deus bet tro da genvevañ gante. Tristidigezh a vez a-wechoù ivez, pa glevont komz eus marv unan eus o c’hamaradezed, peotramant pa rankont kuitaat ar vro.\nMeur a bennad anvet «etrec’hoari» a zo el levr. Seurt divizoù adsavet a-ratozh evit al levr int met awenet gant gwir gaozeadennoù o doa bet an Etrebroadelourezed gant Kurdezed. Enne e vezont klevet o tabutal diwar-benn o modoù bevañ disheñvel, en Europa hag er Rojava, diwar-benn ar frankiz, an uvelded, ar raksoñjoù, selloù an eil re war ar re all, ar ouennelouriezh. Da lod eus an Etrebroadelourezed e oa ar wech kentañ en em santet estren en ul lec’h bennak, ha gouzañv selloù kurius pe disfizius oute. Dedennus-bras eo ivez ar mod ma keñveriont al luskad benelour en Europa hag ar Jîneolojî. Ne glot ket tre an eil gant egile. Daoust ma anavez mat ar C’hurdezed diazezoù ar stourmoù benelour er C’hornog ha ma « enkorfont » ar mennozhioù-se er Jînelojî, e seblant pinvidikoc’h ha ledanoc’h tachenn « skiantoù ar maouezed » e meur a geñver.\nUnan eus ar skridaozerezed he deus savet ur pennad diwar-benn ur vaouez bet o stourm evit Daech, he doa bet tro d’en em gavet ganti en ur c’hamp-bac’h. Klask a ra ar skridaozerez kompren, ha n’eo ket barn. Kompren penaos e c’hall maouezed zo kemer ur perzh bras e-barzh stourmoù hag ideologiezhioù a lako anezhe da vezañ gwasket muioc’h c’hoazh, pe e vefe dindan Daech pe dindan forzh peseurt luskad faskour ha gouennelour.\nDanvez preder, boued spered e-leizh a zo el levr-mañ. Tresadennoù brav a zo ivez. Renket eo ar pennadoù dindan temoù : « Degouezh », « Maouezed », « Daech », « Brezel », « Mammoù », « Distro ». Moaien zo da lenn ar pennadoù en urzh a garer avat.\nUr c’heriaoueg hag ul levrlennadur a zo er fin. Klok eo al levr, ha n’eus ket ezhomm da vezañ desket bras war an darvoudoù istorel tremenet du-hont evit bezañ desachet ha fromet. Ha n’eus ket ezhomm kenebeut da vezañ ur mailh war an douarbolitikerezh evit kompren ha bezañ dedennet. Ar c’hontrefed eo, pedagogel-kenañ eo al levr, aes ha plijus da lenn.\nEvit prenañ al levr.\n1YPG (Yekîneyen Parastina Gel) : Strolladoù Difenn ar Bobl. Degemer a reont tud a bep lec’h.\n2YPJ (Yekîneyen Parastina Jin) : Strolladoù Difenn ar Maouezed. Emren, enne nemet maouezed. Perzh eus kenurzierezh ar YPG.


Buhez ar Zent. pages 633, 634. Encyclopédie Marikavel.\npages 633, 634\nA zant-man a deuas er bed en Sant-Anjelo, demdost da Fermo, war-dro ar bla 1245. Hanvet oe Nikolas abalamour ma oe ganet goude ma oa bet e dud, pell a oa hep bugale, o pardonan en chapel Sant-Nikolas, en Bari; al lezhano Tolentino a oe roët d'ezan diouz hano ar gêr elec'h ma tremenas an darn vrasan eus e amzer.\nKarante Doue, hadet en e ene gant eun tad hag eur vamm zantel, a ziwanas ennan abred. Ne oa c'hoaz nemet eur bugel, hag e chome da bedi pell amzer, gant ar brasan evez. Dudi a gave o selaou pe o lenn kornzou Doue; pa gave peorien war an hent, e tigase aneze da di e dud, hag e ranne gante ar pez a vije roët d'ezan d'e brejou. O vezan klevet lavaret e yune e zant patron ter gwech er zun, d'ar mare ma oa c'hoaz bihanik, e c'hoantaas ober eveltan, adalek an oad a seiz vla. Evel ma oa lemm e spered ha mat e vemor, e reas prim e studi hag e oe hanvet, raktal goude, da chaloni en iliz Hon Zalver en Tolentino.\nEun devez, o vezan klevet eur manac'h eus a Urz sant Augustin o lavaret pegement e tleed disprijout ar bed, e savas c'hoant gantan da vont d'e heul. Daoust d'e yaouankiz, gant asant e gerent, e oe digemeret er manati; bezan e oe eno eur skouer evit an holl; ne zouge nemet dilhad reun; en em skourjezan a rê alïes; endro d'e gorf e touge eur chaden houarn; an douar noaz oa e wele, eur men e benn-wele; ne zebre kammed tamm kig ebet, ha ne roë d'ar c'housked nemet an nebeutan amzer a c'helle.\nE garante evit an Otrou Doue a greskas c'hoaz goude ma oe beleget; pa veze ouz an ôter, an daerou a zivere alïes eus e zaoulagad. Epad an tregont vla divezan eus e vue, a dremenas en Tolentino, e prezege, kouls lavaret, bemde, ha dont a rê a benn da c'honid ar brasan pec'herien; ken nerzus ha ken kalonek oa e gomzou, ma ne oad ket evit harz oute.\nGoude bezan gouzanvet eur c'hlenved hirr ha poanius, e varvas d'an 10 a viz gwengolo 1308. Kement a viraklou a reas goude e varo, ma lakas Eujen IV e hano war roll ar zent, er bla 1446.\nE gorf a oe sebeliet er chapel ma veze oc'h oferennan, ha kalz tud a ve eno breman o pardonan.\nAr galon hag he deus tanvael, eur wech, plijadureziou an nenv, ne gav blaz ebet ken gant plijaduriou an douar.\nEvit an neb a oar pleustri ervat war Basion Jezuz-Krist, n'eus poan ebet hag a vefe poan en gwirione.\nPegen talvoudek eo implijan mat an disleran tamm amzer a ro Doue d'imp, pa c'hellomp, gant an tamm amzer-ze, gonid eur c'hloar hag a bado da viken.


Pajenn:Troude ha Milin - Ar marvailler brezounek.djvu/244 - Wikimammenn\nPajenn:Troude ha Milin - Ar marvailler brezounek.djvu/244\nVari ? — Gouzout er-vad a rez, pa oud bet dimezet, ne voa ket da zen evel hirio ; neuze edo dindan kroc’henn eul loen divalo. Petra eo deut ar c’hroc’henn-ze da veza ? Ne d-eo ket kollet, ha ne kwir, ha te a c’hoar e pe leac’h ema ? Diskouez anezhan d’e-omp, rak eunn dra gaer e tle beza da welet. Biskoaz kemend all ne d-eo bet c’hoarvezet gant den, nag e nep leac’h. Talvezout a ra eta ar boan e ve gwelet, da c’houzout pe groc’henn eul loen eo, pe groc’henn ann diaoul marteze. Deuz ’ta, eme-z-ho, da ziskouez anezhan d’e-omp, e-pad ma’z eo eat da chaseal.\nAr c’hrek iaouank, o kredi ne c’hoarvezje drouk e-bed, pa ne voa ket bet difennet out-hi diskouez ar c’hroc’henn, hag o kredi c’hoaz oc’h-penn ne c’hwie he c’hoarezed netra euz a gement en devoa lavaret he fried d’ezhi diwar-benn ar c’hroc’henn-ze, a ieaz gant ann diou bez fall-ze, ha tenna dira-z-ho ar c’hroc’henn er-meaz euz ar c’houfr ma’z edo.\nAnn diou c’hoar a dro hag a zistro ar c’hroc’henn a gleiz hag a zeou da genta, ha goude eur pennad, unan anezho a ia kuit hag a zistro gant eur c’henaouad dour a strink war-n-han, hep koll eur diveradenn. Setu neuze ar c’hrek iaouank o skuilla daelou, o welet fallagriez he c’hoarezed a c’hoarze a boez ho fenn. — N’es peuz ket ezomm da wela evit ken nebeud a dra, eme-z-ho ; ne d-euz c’hoarvezet drouk e-bed. Ni a zec’ho ar pez a zo glebiet euz ar c’hroc’henn. Hag hi ho diou\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/244&oldid=114287 »\nKemmoù diwezhañ degaset d'ar bajenn-mañ d'an 4 Meu 2018, da 22:13.


Skeudennoù – Shots of Science Bzhg\nArchives de la catégorie : Skeudennoù\nUnanet er marv en desped d’o c’hredennoù disheñvel\nJosephina van Gorkum a oa katolik. Dimezet e oa gant ur protestant, ar pezh a oa ur spont en Izelvroioù en XIXvet kantvet… Ha kavet he deus un tu da chom unanet gant he gwaz war-lerc’h ar marv, zoken ma ‘z int bet beziet e lodennoù disparti eus ar vered …\nPublié parShots Of Science 16 juin 2017 Publié dansIstor, SkeudennoùÉtiquettes : bered, bez, Josephina van Gorkum, relijionLaisser un commentaire sur Unanet er marv en desped d’o c’hredennoù disheñvel\nRaden a 100 milion a vloavezhioù, fosilizet mat\ne-pad ar C’hretase e veve ar blantenn-mañ, Protopteris singeri. En ur stad dreist-ordinal emañ ar fosil-se, kavet e Europa kreiz, e lec’h ma veve.\nPublié parShots Of Science 15 juin 2017 Publié dansPlant, SkeudennoùÉtiquettes : fosil, paleontologiezh, plant, radenLaisser un commentaire sur Raden a 100 milion a vloavezhioù, fosilizet mat\nUr skoul o pesketa\nAr skoul bras (Milvus milvus) a vev e Europa hag e Afrika an Hanternoz. Pa dosta un dañjer bennak e uch ar vamm hag al labousedigoù a ra neuz da vezañ marv.\nPublié parShots Of Science 14 juin 2017 Publié dansBiologiezh, Loened, SkeudennoùÉtiquettes : labous preizh, Milvus milvus, skoulLaisser un commentaire sur Ur skoul o pesketa\nAr Quetzal, labous ar vayaed\nSakr e oa al labous-se evit ar vayaed. Bremañ eo arouez ar Guatemala, hag anv he moneiz. Pluñv lost ar pared a zo ur metrad hir a-wechoù, evit 30 cm a gorf. Quetzalcóatl, naer sakred ar vayaed, en doa pluñv al labous-se.\nPublié parShots Of Science 13 juin 2017 Publié dansLoened, SkeudennoùÉtiquettes : guatelmala, labous, maya, quetzalLaisser un commentaire sur Ar Quetzal, labous ar vayaed\nUl legestr ken kozh hag an dinozored\nEnoploclythia leachi en deus bevet etre 70 ha 100 a vloavezhioù zo, da lavaret eo fin ar C’hretase, er pezh a zo bremañ Europa kreiz.\nPublié parShots Of Science 12 juin 2017 Publié dansLoened, SkeudennoùÉtiquettes : fosil, kretase, legestr, paleontologiezhLaisser un commentaire sur Ul legestr ken kozh hag an dinozored\n« Skarzhañ preñvenn Ginea » gant an ejiptiz, 3500 vloaz zo.\nN’eo ket cheñchet an hentenn abaoe 3500 vloaz. Skrivet eo war papirus Ebers (war-dro -1550) : ruilhañ ar breñvenn en-dro d’un tamm koad ha sahcañ warni betek ma vo er maez !\nPublié parShots Of Science 11 juin 2017 Publié dansIstor, Loened, SkeudennoùÉtiquettes : ejipt, medisinerezh, papirus ebers, preñvLaisser un commentaire sur « Skarzhañ preñvenn Ginea » gant an ejiptiz, 3500 vloaz zo.\nElerc’h o tañsal\nPublié parShots Of Science 10 juin 2017 Publié dansLoened, SkeudennoùÉtiquettes : alarc'h, elerc'hLaisser un commentaire sur Elerc’h o tañsal\nUr glazard gant 3 lost\n30 mm, 15 mm ha 10 mm pep hini anezho. Kredabl e oa bet torret beg livenn-gein ar glazard-se ha savet e oa bet ul lost diwar pep tamm …\nPublié parShots Of Science 9 juin 2017 Publié dansLoened, SkeudennoùÉtiquettes : Algyroides nigropunctatus, glazard, lostLaisser un commentaire sur Ur glazard gant 3 lost\nM-Pesa : un daore da baeañ gant ar pellgomz\nImplijet eo ar servij-se e broioù Afrika dreist-holl. Tu zo implij anezhañ da baeañ, da dreuzkas arc’hant, da dennañ pe da lakaat war ur c’hont … Tro en deus roet M-Pesa d’an dud da gaout un daore sur ha klok d’ober gant o arc’hant.\nPublié parShots Of Science 8 juin 2017 Publié dansSkeudennoù, TeknologiezhÉtiquettes : arc'hant, m-pesa, pellgomzLaisser un commentaire sur M-Pesa : un daore da baeañ gant ar pellgomz\nAr panda en deus 5 biz … hag ur biz-meud.\nAr 6vet biz-se a zo anezhañ e spesad ar panda bras hag e hini ar panda rouz. An tamm askor-se a chikour ar panda da zerc’hel krog er bambou p’emañ o tebriñ. Stephen Jay Gould, biologour, en deus skrivet ul levr « Biz-meud ar panda », ha klask a ra displegañ penaos eo en em gavet ar 6vet biz-se.\nPublié parShots Of Science 6 juin 2017 Publié dansLoened, SkeudennoùÉtiquettes : askorn, biologiezh, biz, panda, stephen jay gouldLaisser un commentaire sur Ar panda en deus 5 biz … hag ur biz-meud.\nUr vaot o tebriñ ur vorgaoulenn\nDa ziwall zo gant ar seier plastik, a denn kalz d’ar morgaoul ! Kalz baoted a varv diwar debriñ plastik.\nPublié parShots Of Science 3 juin 2017 Publié dansBiologiezh, Loened, Skeudennoù, Skeudennoù digredusÉtiquettes : baot, mor, morgaoulLaisser un commentaire sur Ur vaot o tebriñ ur vorgaoulenn\nAr c’hirvi zo niverus e New Yok !\nE 2014 ez eus bet kontet 793 anezho war enezenn Staten Island !\nPublié parShots Of Science 1 juin 2017 Publié dansLoened, SkeudennoùÉtiquettes : karv, kirvi, new york, staten islandLaisser un commentaire sur Ar c’hirvi zo niverus e New Yok !\nMein-strink glas-boull ha bihan tout.\nAn Haüyne-se a zo bihanoc’h eget 2 mm. Kavet int bet e Eifel, e bro Alamagn\nPublié parShots Of Science 31 mai 2017 Publié dansDouaroniezh, SkeudennoùÉtiquettes : geologiezh, haüyne, maen-strinkLaisser un commentaire sur Mein-strink glas-boull ha bihan tout.\nUr viskoulenn treuzwisket e kaoc’h …\nHeuget e vez ar preizher o welet ar c’haoc’h-pichon-se, ha ne dag ket ar viskoulenn (Papilio lowi). C’hwezh fall a c’hell kas ivez da beurlipat he neuz.\nPublié parShots Of Science 30 mai 2017 Publié dansBiologiezh, Loened, SkeudennoùÉtiquettes : biskoulenn, kaoc'h, Pilio lowi, preizhLaisser un commentaire sur Ur viskoulenn treuzwisket e kaoc’h …\nLabous Sant Nikolaz gant e bred.\nPublié parShots Of Science 30 mai 2017 Publié dansBiologiezh, Loened, SkeudennoùÉtiquettes : labous, pesked, sant nikolazLaisser un commentaire sur Labous Sant Nikolaz gant e bred.


Dourdu (Doufine) - Wikipedia\n(Adkaset eus Doufin)\nUr pennad Dourdu zo ivez.\nE traoñ Pont-Nevez, e Pont-ar-Veuzenn\nDiazad stêrioù Stêr Aon\nGorread an diazad 138 km²\n• Uhelder Roc'h Kleger\nHirder 26 km\nKas keitat 3,2 m³/s\nKember Stêr Aon (dehoù)\nAn Dourdu (e galleg Doufine, a-wechoù Douffine pe Douphine) zo ur stêr eus Kerne, anvet ivez gwazh Pont-ar-Veuzenn. 26 km hed zo dezhi.\nAdstêr eo d'ar stêr Aon war he lez dehoù.\n1 Ar stêr he daou anv\n3 Kumunioù douret\nAr stêr he daou anv[kemmañ | kemmañ ar vammenn]\nA-viskoazh, e-giz "an Dourdu" eo bet anvet ar stêr gant tud ar vro. Padal un dra dic'hortoz a zo c'hoarvezet pa oa deuet ezhomm d'ober gant ar galleg. War un tu, kavet e vez skridoù gallek, ofisiel zoken, a ra c'hoazh gant an anv brezhonek, merket meur a wech "Dourduff" er mod kozh. Da skouer, tresadoù savet gant burevioù meilh-boultr Pont-ar-Veuzenn (e 1843 hag e 1884) a ziskouez an "Dourduff" e-kreiz an uzin. Pe c'hoazh, e 1903, un diviz digant kuzul-kêr Sant-Segal (Pont-ar-Veuzenn a zo bet darn eus Sant-Segal betek 1948) : "rectification du chemin venant de la (sic) Dourduff à la gare de Pont-de-Buis".\nEus un tu all, ken abred ha kartenn Cassini (war-dro 1780) e kaver an anv Doufine. Ha buan a-walc'h eo deuet ar vrezhonegerien d'ober e galleg un droidigezh war ar prim d'an anv Doufine. Roet eo bet an anv La Douphine d'ur sendikad e Brasparzh (teuzet hiziv e-metoù Triskalia). A-hend-all chomet eo an anv Dourdu, e galleg zoken, gant un adstêr eus an tu kleiz d'an Dourdu-Doufine, o tont eus Lokeored hag o c'hoari an harz etre Brasparzh ha Lannedern.\nAbaoe miz Mae 2010 e vez gant pomperien-vor Brest ul lestr-rekour nevez anvet Douffine : roet eo bet an anv d'ar vag-strimpiñ dre ma tremen ar stêr dre meilh-boultr Pont-ar-Veuzenn, e-lec'h ma c'hoarvez gant ar bomperien mont war sikour.\nNe vez graet gant Doufine nemet e galleg : den ne oar mat pelec'h eo bet diskoachet an anv met aner e vefe, hep mar, klask dezhañ gwriziennoù keltiek (gwelit koulskoude amañ dindan : An anv). Sed aze ur fed a yezhoniezh sosial dibar a-walc'h.\nNevez zo, eo bet kinniget gant Ofis ar Brezhoneg brezhonekaat an anv e-giz "An Doufin" (kartenn vrezhonek an Ofis, ha panell war an hent-tizh eus Kemper da Vrest, dres el lec'h m'en em daol an Dourdu er Stêr Aon).\nDiaes gwelout an anv-gwan "du" e-barzh, met ur stumm kozh eus "don", a zo dwfn e kembraeg, e c'hellfe bezañ.\nSant-Segal ha Pont-ar-Veuzenn-Kimerc'h (kember).\nDibar[kemmañ | kemmañ ar vammenn]\nBrudet eo an Dourdu e-touez ar besketaerien evit an dluzh gouez (fario). Magerezhioù dluzhed a gaver ivez a-hed ar stêr.\nEnklaskoù ez eus bet en draonienn e Lopereg war-lerc'h gwazhennoù aour. Fonn istimet : 4 zonenn aour.\n↑ Alain Darney, 1688/1988, La Poudrerie de Pont-de-Buis, Trois siècles d'histoire au bord de la Doufine, embannet gant an embregerezh.\n↑ e : Frère Emile Pennec, Saint-Ségal, Petite commune rurale\n↑ S.o. https://www.peche-en-finistere.fr/index.php/la...2/.../la-douffine\n↑ Gwelet http://sigminesfrance.brgm.fr/telechargement/substances/Au.pdf.\nAdtapet diwar « https://br.wikipedia.org/w/index.php?title=Dourdu_(Doufine)&oldid=1849537 »


Tennañ gounid eus koad ar vro | YA! Keleier e brezhoneg - kazetenn sizhuniek enlinenn\nKeleier » A-nevez » Tennañ gounid eus koad ar vro\n04 / 12 / 2017 | A-nevez, Ekologiezh | Commentaires fermés sur Tennañ gounid eus koad ar vro\nE bro Dinan e felle da lod talvoudekaat ar c’hoad a gaver war ar c’hleuzioù. Dindan 10 vloaz o deus krouet un hentenn, postoù-labour…\nA-raok 2008 e felle dija da “Kuzul Diorren bro Dinan” gouzout muioc’h war pinvidigezhioù naturel an tiriad. Implijet e voe Jérémie Dauphin, un ijinour war al labour-douar, evit sevel un hentenn er vro, eus ar c’hoad a gaver war ar c’hleuzioù betek ar gaoter, evit talvoudekaat ar binvidigezh-se, evit derc’hel da gaout gwez war an douar. Hag eñ da grouiñ un doare-jediñ a-benn gouzout peseurt kement a goad a c’heller produiñ war un dachenn, da vodañ an holl re dedennet gant un hentenn evit ar c’hoad er vro, da resisaat anezhi, da sevel ur garta evit bodañ an holl berzhidi.\nD’ar 1/4/2008 e voe savet ur SCIC, he anv “Energies Renouvelables en pays de Dinan”, o vodañ 45 ezel, rannet e 4 rann, hiniennoù dedennet, kumunioù ha strollegezhioù, produerien koad hag embregerezhioù ar filierenn. Implijet e voe Jérémie Dauphin war un ½ amzer. Krouiñ ur rouedad gouestlet d’an energiezh, o verañ ar produiñ hag an treuzfurmiñ, eus ar park d’ar gaoter, gant ma ne raio ket ar c’hoad ouzhpenn 20km. Termenet e oa pep tra met diaes eo bet da gas da benn. Ne oa nemet 2 gaoter er vro o tegemer koad evit an tommañ.\n2010 zo bet ur bloavezh a-bouez evito. Unan eus ar 45 ezel, Jean-François Rimasson, deuet d’an oad da vont war e leve, a ginnigas d’ar SCIC ren e stal. Emily Duthion, ganti un aotreegezh war an diorren padus, a gemere perzh er SCIC a-youl-vat, a voe implijet ganti evit he barregezhioù war ar buheziñ, war ar merañ, ar c’hontoù. D’ar mare-se ivez e voe roet lañs da “Breizh Bocage”, c’hoant gant ar rannvro talvoudekaat ar c’hleuzioù, ar gwez… Kaoz a voe ivez da verañ skipailhoù tud da lakaat en-dro war hent al labour.\nHa setu disoc’hoù buan. Plantet e voe ganto 600 000 gwezenn war 600 km a gleuzioù. Implijet e vez tud, evit 8-10 ETP hervez ar c’hefridioù, tailhet e vez gwez hag implijet an dilerc’hioù – 1500 m3 ar bloaz, memestra – war al lec’h evit plouzañ an douar. Kresket e voe ar gwerzhañ hanochennoù, eus 750 m3 e 2010 da 1 500 bremañ. Talvoudekaet zo bet 3 000 ster koad, 2 000 anezho o tont eus bro Dinan, 50-75 km tro-dro, hag ar peurrest eus ar Mayenne. “Gwechall e teu pep tra eus an diavaez” eme Emily Duthion.\nHiziv an deiz zo 104 ezel d’ar SCIC. Da heul Jérémie Dauphin ha Emily Duthion zo deuet Gerald Solon, Lou Benoit, Goneri L’Helgouach, Mikael Fleury, Julien Philippe… E hemañ diwezhañ zo fiziet ar garg da sevel ur rouedad berr eus ar produiñ gwez d’an implij evit ar gilvizien. Yalc’hadoù a zo bet er penn kentañ met bremañ en em dennañ o-unan a reont, dre kizidikaat ar strolladoù, diskourrañ gwez, respont ouzh kinnigoù pegagogel, european peget, prevez pe bublik, liessaat o doareoù, ingal.


Journal de Renaud Camus, samedi 21 novembre 2020\ncréée le dimanche 22 novembre 2020, 19 h 03\nmodifiée le dimanche 22 novembre 2020, 19 h 06Plieux, samedi 21 novembre 2020, une heure et demie du matin. J’ai beau me débattre comme un beau diable, et disposer désormais de l’aide précieuse d’un secrétaire-bibliothécaire, ~~~ ~~’~~~~~~~ ~~~~ ~~ ~~~~~~~~~~~ au Dictionnaire, ~~~~~ ~~~ ~~~~~~~ ~~~~~~~~~ ~~ ~~~~~~ ~~~~~~ qu’il soit achevé ~~~ ~~~~~~~~~~~ ~~ ~~~ ~~~~ ~~~ ~~’~~~~~~. ~~~ ~~~ ~~~ ~~~~~~ ~~~~ ~~~ ~~~~~ ~~~~~ ~~~~ ~~~~~~~~ ~~~~~~ ~~~ ~~~~~~~ ~~ ~~~ ~~~~~~~~~ ~~~ ~~~~ ~~~~~~~~ — non pas quelque ~~~~~~ ~~~ ~~~~~ ~~~ ~~~ ~~~~~~~, ~~~ ~~~~~~ ~~~ ~~~~~~~~ ~~~ ~~~ ~~~~~~~~~ ; ~~~~, ~~~~ ~~~~~~~~~ ~~~~~ ~~ ~~~~~ ~~~~~~ ~~~~~~~~~ ~~~~ ~~~~~~ ~~~’~~~~~ ~~~~~~~, ~~~ ~~~ tout cas tout ~~ ~~~~~ ~~~~~~ ~~~~~~~~~~. ~~~ ~~~~~ ~~~ ~~~~~ ~~~ ~~~~~~~ ~~~~~~~ ~~~ ~~~~~~~~~~ ~~~ ~~~~ ~~~~~~~~~~, ~~~~ ~~~~ ~~~~~~~~~~~ ~~~ ~~~~~~~. ~~~ ~~~~~~~~~~ ~~~ ~~~~~ ~~~ ~~~~~~~~~ contre Amazon, qui ~~~ ~~~~~~~. ~~~~~~~~’~~~~ ~~~ ~~~~~ ~~’~~~~~~~~ ~~~ ~~~~ ~~~~~ ~~~~~~~~~ ~~~~~~~, ~~~~~ ~~’~~~~~~~~~ ~~~ ~~~~~~ ~~ ~~~~~~ ~~~~~ ~~~~~~ ~~~~~~, ~~~ ~~~ ~~~~~~~~ ~~~~~~ ~~~’~~~ ~~~ ~~~~ dépose sur les ~~~~~~~~ ~~~~~~~~~~~~ ~~~ Me Rimokh.\nStructure ~~~~~~~~~~, ~~~ ~~~~~~~ : ~~’~~~~~~~ ~~~ ~~~~~ ~~’~~~~ ~~~~ ~~~ ~~~~, ~~~~~~ ~~~~~~~ ~~ ~~~~~~~~, ~~~~~ ~~~ ~~~~ ~~~ ~~~~~~~~ ; ~~’~~~~~~~ ~~~ ~~~~~ est un autre ~~~~~, ~~~~~-~~~~~ ~~~ ~~~~~~~~ ~~~~~~~~~~~ ~~~~~~~~~~~ ~~~~~ ~~~’~~~ ~~ ~~’~~~~~~~ ~~~~~ ~~~ ~~~~ ~~ ~~~~~~~~~ ~~~’~~~ ~~~ ~~~~~~~ ~~~~ ~~~~~~~~~ ~~ ~~~~~~~~~, ~~~~~ ~~~~ ~~~~~~~ ~~~~~~~~~~~ ~~~~~~~~~~ et ses vertus ~~~~~~~~~~. ~~’~~~~ ~~~ ~~~’~~~~ ~~~~~~~~~~~~~ ~~~~~~~~ ~~~~ ~~~~~~~~~~~~~~~ ~~~~~~~~~, ~~~ ~~’~~~~ ~~~~~~~~~ ~~~~ ~~~~~ ~~~~~~~~~~ ~~~~~ ~~~~~~~~~~ ~~~ ~~~~~~~~~ ~~~~ ~~~~ ~~~~~~~~ : ~~~~~~ ~~’~~~~~~~ ~~~~~~~~~ ~~ ~~’~~~~~~ est-il perpétré au ~~~~ ~~~ ~~~ ~~~~~~~~~~~ ~~~~~~~~, ~~~ ~~’~~~~~~~~~~ ~~ ~~’~~~~~~, ~~~~ ~~~~~~~ ~~~ ~~’~~~~~~ ~~~ ~~~ ~~~~~~~~. ~~~~~~~~ ~~’~~~~~~~, ~~ ~~~~~~~~~~ ~~~~ ~~~~~~~~~~, ~~ ~~~~~~~~ ~~~~ ~~~~~~~~ ~~~~~~ et coutumes, sa ~~~~~~~~~ ~~~ ~~~~ ~~~~~~~~~~ ~~~ ~~~~~~~~~~, ~~~~ ~~~ ~~~~~~ ~~~ ~~’~~~~~~ — ~~~ ~~~~ ~~~~ ~~~~~ ~~~ ~~~~ ~~~ ~~’~~ ~~ ~~~~~ ~~ ~~~~~~~~~.\nUne ~~~~~~ ~~~~~~~~~~ et partiellement satisfaisante ~~~ ~~~~~~~~~~ ~~ ~~~~ ~~~~~~~ ~~~~~~ ~~~~~~~~~~ ~~~~~~~~~~, ~~~~~~ ~~~ ~~~ ~~~~~, ~~~~ ~~~ ~~~~~~~~~~~ ~~ ~~~~ ~~~~~~ ~~~~ ~~~~~ ~~~~~~~ ~~~~ ~~~~~~ ~~~~ ~~~~~ ~~~~~~~ ~~~ peu moins, ou ~~~~ ~~~ ~~~~~ ~~~~~~~ ~~~~ ~~~ ~~~~~, ~~~ ~~~~ ~~~~~ ~~~ ~~~~~~ ~~~~~~ ~~~~~ ~~~~~~~~~~. ~~’~~~~ ~~~~~~ ~~~~ ~~~ ~~~~~~ ~~~~ ~~~~~~ ~~ ~~~~~~~~~~~ ~~~~ ~~~~~~~~.\nvoir l’entrée du samedi 21 novembre 2020 et ses 3 images dans Le Jour ni l’Heure


Poltred ofisiel Suharto\nHadji Muhammad Suharto pe Soeharto (8 a viz Mezheven 1921 - 27 a viz Genver 2008) a oa ur jeneral hag ur politiker eus Indonezia, prezidant e vro etre 1967 ha 1998.\nJeneral e oa Suharto pa voe kemeret ar galloud gant arme Indonezia e 1965, goude ur meni taol-stad gant Strollad Kommunourien Indonezia, a-hervez, a-enep ar prezidant Sukarno. Gant an arme e voe lazhet ur bern tud, komunourien ha tud kontet da vezañ a-du ganto. Kemer lec'h Sukarno a reas Suharto neuze : adalek 1966 e voe e penn ar gouarnamant, hag adalek 1967 e voe e penn ar stad. Dont a reas da vezañ prezidant, en un doare ofisiel, d'ar 27 a viz Meurzh 1968. Ren a reas war ar vro betek 1998, evel un diktatour.\nGoude manifestadegoù studierien e rankas kuitaat e bost d'an 21 a viz Mae 1998. Kemeret e voe e lec’h gant ar prezidant Bacharuddin Jusuf Habibie.\nGoude dibenn e brezidantelezh e voe kaset dirak al lez-varn, er bloavezh 2000. Tamallet e voe dezhañ bezañ bogodet 571 milion a zollaroù, kemeret e kefioù ar stad. Paouezet e voe gant ar prosez avat, abalamour d’e oad ha d’e yec’hed. E vab hag e lez-vreur a voe kaset dirak al lezioù-barn ivez evit abegoù heñvel, met kastizoù dister a voe roet dezho. Mervel a reas Suharto en ospital Jakarta d’ar 27 a viz Genver 2008.\n↑ Indonésie 1965, mémoire de l’impunité, Le Monde diplomatique, Kerzu 2015, p. 11\nAdtapet diwar « https://br.wikipedia.org/w/index.php?title=Suharto&oldid=1978279 »


AR YEZH - Krank Du / Design & Photo-Graphisme\nKlask ar maout\nan azen gornek\nGant ar grip emañ\nTRO DRO D'AR YEZH\nAbaoe m'oan eizh bloaz em boa c’hoant komz brezhoneg. Traoù a vanke em buhez pemdez : al liamm gant al lec’hioù hag an hendadoù, al liamm gant ma gwrizioù, ma zud-kozh ha goude gant ma mignonez hag hor bugale... Hag hir eo ar roll c’hoazh!\nA-benn-ar-fin em eus gortozet pell a-raok deskin brezhoneg. War-dro ugent vloaz memestra...\nDre stummadur hir Stumdi em eus dizoloet ar pezh a vanke din. Ha pinvidigezh ar brezhoneg en deus lakaet ac’hanon da skeudennaouiñ traoù nevez, da gavout en-dro plijadur ar skrivadur ha da zizoleiñ un doare all evit talvoudekaat ma fotoioù.\nAmañ dindan e kavit prezegenn Nolwenn Korbell, he deus roet din startijenn evit deskiñ brezhoneg.\nDEIZIADUR AN AZVENT 2018\nTroiennoù / Troioù-lavar skeudennaouet\nHaiku e brezhoneg\n"Ma langue me remue les tripes et le cœur parce qu'elles me relie à mes grand-mères, à mes ancêtres, à mes parents, à mon fils, à mes amis, à ma terre... qui porte des noms de villes, de lieux-dits, de rivières, de champs qui me parlent et me disent leur histoire et me permettent d'y inscrire la mienne. Quand je parle breton, j'ai le sentiment de faire vivre ceux qui ont été et m'ont donné un bout d'eux-mêmes, de leurs manières de dire le Monde par la langue. Ils m'ont donné aussi la curiosité, l'appétit de l'autre que je ne connais pas. Qui ne parle pas pareil et dont je voudrais connaître l'histoire, la poésie. Parce qu'il s'agit bien là d'une affaire de poésie. De respiration. De musique. D'Humanité. De paysages... et du Monde. Où est le mal à vouloir porter ça? A vouloir porter sa langue loin et longtemps! A vouloir la porter comme un bijou... Comme un collier d'hermines... Aucun."\nTennet ouzh prezegenn Nolwenn Korbell, d'ar seitek a viz Gwengolo e Karaez.\nMein-touch ha kartennoù-hetoù treset gant KRANK DU zo gwerzhet war stal enlinnenn Mignoned ar brezhoneg\nDEGEMER / PIV EO KRANK DU? / HO RAKTRES / AR YEZH / Troiennoù / Haïku /\nKEHENTIÑ & GRAFEREZH / FOTOIOÙ / DAREMPRED / RAKPRIZ /\nRetrouvez les images du Championnat National des Bagadoù 2020


pep - Wikeriadur\nPoan an nevoa oc'h intent ar yez a gomzent, mes arc'hant ne vanke ket d'ean, ha son an arc'hant a zo eur yez anaveet en pep bro. — (Erwan ar Moal, Pipi Gonto, Kemper, 1925, p. 3.)\nar pep gwellañ, ar pep gwashañ\npep a ...\nBezo du, bezo gwenn\nPep gavr a gar he menn. — (Jules Gros, Le trésor du breton parlé Troisième Partie, 1974, p. 312.)\nC'hoant-dimeziñ ha bevañ pell\nO deus pep Yann ha pep Katell.\nZo mestr en e di.\nPep kouilhourenn' a gav mat he c'heusteurenn. — (Jules Gros, Le trésor du breton parlé Troisième Partie, 1974, p. 307.)\ngalleg : chaque (fr)\nsaozneg : every (en)\nspagnoleg : cada (es)\nAdtapet diwar « https://br.wiktionary.org/w/index.php?title=pep&oldid=302672 »\nDernière modification le 24 Gwe 2020, à 06:05\nKemmoù diwezhañ degaset d'ar bajenn-mañ d'an 24 Gwe 2020, da 06:05.


Eko-saverezh - Wikipedia\nAn diorroadur padus : An ti hag an ekologiezh\nAn diorroadur padus a zo er mare-mañ gant ul lañs, an dud a grog da vezañ emskiant eus pouez bras ar gudenn-se war an dazont. Komzet ‘vez eus al labour douar (bio/kimiek), eus peseurt energiezh a vo implijet evit ar c’hirri-tan (dreist-holl gant kresk priz ar barilh petrol), eus ar produadur a CO2 gant an industriezhioù… Kement-se evit sevel ur bed kempouez etre an denelezh, an natur, ar vevliested, al loened. Soñjoù a teu war wel a bep lec’h, menozioù kroget dija hag o vont war raok evel evit an tiez. Dre m’en deus pep den war an douar un ti (sañset), ez eo an ti ul lodenn bouezus da ziskoulmañ. E Bro-C’hall eo kozh an tiez. Dispign a reont leun a energiezh, savet e oant bet gant teknikoù kozh pe gant un difuiñ fall. Ar savadur a zo ar c’hentañ rann evit an dispign a energiezh er bro (42,5%). Dispignet e vez 30% muioc’h eget an Holandeed ha 2 wech muioc’h a dommerez eget Norvegiz. Ul lañs a zo gant an tiez izel o dispign energiezh, unan eus an abegoù o vezañ kresk priz an energiezhioù nann adnevezus, met ivez ar menozioù hag ar preder ekologel o tont e penn an dud. Meur a ziskoulm a zo, pe e vez digresket ar produadur a CO2 hag a energiezh pe e vez kavet teknikoù da gempouezañ ar c’holl-se pe strollañ an daou a zo gwelloc’h c’hoazh. A wechoù eo seurt tiez un abeg evit sevel tiez gant stummoù nevez, modern… Ne chom nemet d’ober an traoù, met penaos ?\n1 Peseurt elfennoù (parametroù) kemmañ evit kaout un ti ekologel ?\n2 Tri strollad evit an implij a energiezh en ti :\n3 An tiez savet dija hag ar raktresoù nevez o tont\n4 An eko-karterioù, petra ouzhpenn d’an tiez o-unan ?\nPeseurt elfennoù (parametroù) kemmañ evit kaout un ti ekologel ?[kemmañ | kemmañ ar vammenn]\nHervez e peseurt bro pe rannvro e vever ne vez ket savet an tiez er memes doare, da geñver ar meteo da skouer (ar glav an heol, an temperadurioù bras, an avel…). Setu evit kemer e kont ar parametroù-se eo ganet an ti-saverezh da geñver an hin hag an endro (« construction bioclimatique »). Implij bezañs kondisionoù an hinoù, e lec’h gouzañv anezho. Ne vo ket ar memes mammennoù a vo implijet evit sevel an ti.\nDa gentañ penn, evit seurt tiez, eo ret evezhiañ an torosennadur en dro evit gellout implij anezho ar muiañ posupl. Ar pal a zo durc’haat ar savadur ar gwellañ ma c’heller, evit kaout un ti sklêrijennet mat ha gant un dispign a dommerezh hag a energiezh izelaet. Evit-se e c’heller lakaat ar fasadenn d’ar Su, muioc’h a gouloù a vo e-pad a goañv hag ar gouloù a vo kentoc’h war ar fasadennoù d’ar C’hornôg, d’ar Reter ha war an doen e kerzh an hañv. Ret eo diwall memestra evit ma ne teufe ket an ti da vezañ un ti-gwer en hañv. Ne vo ket lakaat a prenester bras er Reter hag er C’hornôg ha lakaat voliji warno. Ar prenester war an doenn (doare Velux) a zo da ziwall outo ivez. Aozadur diabarzh an ti a zo d’ober da geñver ar parametroù-se, lakaet e vo kentoc’h al lec’hioù bevañ d’ar Su hag al lec’hioù e-giz ar gegin, ar c’harrdi d’an Norzh. Evel-just n’eo ket ret ober atav an holl cheñchamantoù, m’ho peus un ti gant ar mor d’an Norzh e c’heller lakaat prenester war an tu-se evit gellout profitañ outi. E gwir gant seurt savadurioù e tistroer gant doare an amzer dremenet da sevel, a-raok e klaske an dud sevel o zi da geñver torosennadur hag hin al lec’h, met kollet hon doa an doare-se d’ober ! Degas a ra an tiez ur aezamant evit bevañ hag ivez un espern a energiezh. Gant ar savadurioù ar gwellañ e vez tost 60% nebeutoc’h a dispign. Hiziv an deiz evit mont war raok war an dachenn-se eo bet ijinet meziantoù a sav ur raktres evit an ti, en ur implij titouroù emdroadur (gwez, amezeien, torosennadur…). Gant a meziant e vez savet ur plan o lavarout peseurt danvezioù a vo gwelloc’h implij. Kregiñ a ra tamm-ha-tamm da vont war-raok seurt savadurioù, dreist-holl abaoe lezenn 2004 a lavar e vo ret rannañ dre 4 ar produadur a gazoù efed ti-gwer a-benn 2050.\nAn difuiñ a zo ur parametr a bouez da renkañ ha d’ober war dro pa saver un ti. Ma ne vez ket mat emañ e vo kollet energiezh (25% eus ar c’holl energiezh en ti) hag e vo dispignoù brasoc’h. Met tu vo espern arc’hant hag energiezh ma vez graet mat. Meur a zoare a zo evit oberiañ gant ar gudenn, ar mogerioù hag an danvezioù implijet evit an disfuiñ. Ar parpaing a zo implijet-tre abaoe ar bloavezhioù 50, d’ar strad ez aio tamm-ha-tamm dre ma ‘z eo fall e perzh disfuiñ hag evit sevel anezhañ e produer leun a CO2. Goude an Eil Brezel bed eo bet implijet kalz hag abaoe ne oa ket cheñchet an traoù. Graet en deus berzh an tiez savet gant parpaing dre ma oant solut-tre (66% eus an tiez a zo savet war ar memes diazez e Bro-C’hall). Evit ma vefe un disfuiñ mat eo ret ouzhpennañ ur gwiskad (stoub gwer, polistiren…). Dre vras eo gleb an tiez gant parpaing ha betoñs, neuze e ranker tommañ muioc’h an ti hag ouzhpenn e tegas kleñvedoù ar glepoc’h. Setu e vez kalz ha perzhioù fall hag nebeut a re vat. Gellout a reomp neuze erlec’hiañ danvezioù all outo ! Gant pouez kenemglev Kyoto eo bet savet betoñsoù « glas » gant danvezioù a zispign nebeutoc’h a energiezh. Savet int bet diwar pri, maen-raz, raz, kanab, traezh… Ouzhpenn bezañ ekologel eo gwelloc’h an disfuiñ. Tu ’zo ober hep ar betoñs, ar brikennoù e douar poazet a zo un diskoulm vat. Ken solud eo eget ar parpaing hag ouzhpenn eo mat an disfuiñ, n’eo nemet un tammig keroc’h. Padal evit staliañ anezho eo ret goulenn gant tud ispisializet, ar pezh a zegas ur c’hresk eus ar priz. Ar brikenn « monomur » a zo ivez un doare nevez ijinet. Toulligoù a zo e-barzh ar brikenn a zalc’h an aer, n’ ez eus ket ezhomm eus lakaat un danvez-disfuiñ. Ur c’houst ouzhpenn a zo etre 8 000 ha 10 000 € evit un ti etre 120 ha 140 m2. Evit ober hep an daou ziskoulm a-us e c’heller implij ar c’hoad. E Skandinavia hag e S.U.A e vez 9 ti war 10 savet e koad. Meur a berzhioù mat a zo gantañ evit an tiez padus, un dafar adnevezus eo (ma vez adplantet gwez da c’houde), kargañ a ra CO2 e lec’h produiñ. Ar c’hoad en deus un disfuiñ kalz efedusoc’h eget ar betoñs. Evit sevel un ti e vez graet ur gounid ivez : skañv eo ar c’hoad ha buan e c’hell bezañ savet. Arabat soñjal e devfe gwelloc’h un ti e koad eget a re all, reiñ a ra amzer ouzhpenn d’an dud evit mont kuit eus an ti dre ma n’en em zistumm ket gant an tommder. Evit ar poent eo war dro 5% pe 10% keroc’h, met digreskiñ a ra ar prizioù gant ar berzh o kreskiñ evit an danvez-se.\nKollet e vez energiezh un tamm e pep lec’h en ti (toen, prenester, leur…), setu eo ret kavout diskoulmoù d’ar gudenn, en ur leuskel un tamm aer da zont tre memes tra. An diflach a zo un elfenn pouezus en tiez gant tud enni e-pad pell (ket an tiez vakañsoù, ar skolioù…) evit derc’hel an tommder pe an temperadur klouar. Tu ‘zo evit-se lakaat ur plañchod e betoñs ha ket e koad. Evit un disfuiñ mat eo ret ober al labourioù en diavaez ha ket e Bro-C’hall en diabarzh. Gwir eo ne vez ket kemmet braventez an ti gant an eil doare met ne vez ket an efedusañ hag ouzhpenn e vez nebeutoc’h a diflach. Kalz efedusoc’h eo al labourioù war an diavaez, gwareziñ a ra ivez diouzh ar skorn, ar glav, an heol… Koustusoc’h eo al labourioù en diavaez eget en diabarzh, ezhomm ‘zo ivez un den a vicher evit en ober. An aer a zo mat evit an disfuiñ, klogorennoù aer a zo en danvezioù e-giz ar stoub gwer pe ar polistiren. Ken efedus eo 10 cm eus an danvezioù-se eget ur voger a 5 m ledander. Hiziv e vez danvezioù ekologeloc’h evel ar plouz pe ar pluennoù, met n’int ket sur a-walc’h evit c’hoazh. Raktresoù all a zo c’hoazh er stad a daol-arnod. Komz a reer eus ar mogerioù met ar prenester a zo pouezus ivez. Unan boaz n’he deus nemet ar perzh da enebiñ ouzh an aer. Padal un doubl-gwerennad a 2,4 cm tevder a zo ken efedus hag ur moger 70 cm tevder. Bremañ e vez ivez ar prenester gant ur gwiskad tanav a za diwar wel gant un taol tredan izel, mat a-enep an heol en hañv evit ma vefe nebeutoc’h a gouloù hag a dommder en ti.\nEvit ma c’hellfer kaout eskemmoù aer etre an diabarzh hag an diavaez memestra hep koll energiezh eo bet ijinet ar VMC « double flux ». Koust a ra war dro 2000 € memestra. Ar « puit canadien » a zo ivez, an aer a lakaer da dommañ en ur dremen dre an douar, ar c’houst a zo muioc’h eget 1700 € ; Petra dibab ?, hervez pelec’h e vever eo ret ober an dibab.\nGant an teknologiezhioù nevez e kaver bremañ doareoù evit dispign nebeutoc’h a energiezh. Tu zo da verañ un ti en he bezh adalek ur voestig ouzh ur voger. Liammet eo ar mekanik-se gant taperien en ti (ar sklêrijennadur, an tommder…), aozet e vez neuze an traoù hervez an ezhommoù en un doare speredek. Da skouer e c’heller dibab temperadur pep pezh distag diouzh ar re all pe c’hoazh urzhiañ lazhañ an dommerez ma vez digor ur prenestr. Gant ar mont endro-se e c’hellfer espern betek 20% energiezh. Evit ma chomfe emskiant an dud e vefe staliet ur skramm o tiskouez peseurt benveg a ra peseurt dispign hag heuliañ ivez ar pezh o do da baeañ. Gellout a raint neuze merañ gwelloc’h an implijoù a reont. Doareoù bravoc’h da skeudenniñ an dispignoù o vezañ ur gouloù gant summ ur vleunien o tigeriñ pa vez izel an dispign pe c’hoazh un orjalenn gant ur sklêrijennadur ha gresk gant an dispign. Ma ne gaver ket kalz anezho c’hoazh n’eo ket da geñver o priz, met kentoc’h dre ma ‘z int yaouank (nebeutoc’h eget 10 bloaz). Ijinet eo bet doareoù nevez da eskemm an titouroù (ar Zigbee pe ar Z-wave). Kevezerezh a zo neuze etrezo, ar pezh a strafuilh ar prenerien en o zibaboù ivez. Met mont a ra war-raok, aotreet en deus Europa ar raktres Homes e Bro-C’hall, gant ar pal kas an traoù pelloc’h hag eeunaat an doare ober (nebeutoc’h a implij a energiezh, staliañ aesoc’h ar sistem…) ha traoù all c’hoazh.\nEvit produiñ nebeutoc’h a CO2 eo bet kavet mammennoù nevez a energiezh adnevezus. Dre ma chom ker staliañ ar binviji eo ret evel-just digreskiñ de gentañ an dispignoù, evit kaout nebeutoc’h anezho da staliañ. En ur adwerzhañ an tredan produet da EDF e c’heller gounid arc’hant, prenañ a reont 6 gwech keroc’h an tredan adnevezus eget na verzont anezhañ.\nAr panelloù tredan. Dizoloet e 1839 gant Antoine Becquerel ha displeget gant Einstein e 1905. E 1954 eo bet krouet ar c’hentañ panell gant ar Bell Labs, e silisiom. Abaoe eo aet an traoù war-raok, ar fonn a zo bet kresket eus 1 da 17% evit a re gwellañ. El labourvaoù e za betek 40% zoken. Kresket en defe marc’had ar panelloù e Bro-C’hall eus 122% etre 2005 ha 2006. Gwir eo hon eus dale, e 2006 e oa ar geidenn a 0,52 W dre den pa oa 37,16 W en Alamagn. Ul lañs a zo dre ma vez roet ur priz mat gant EDF (Electricité De France) evit adprenañ an tredan. Dre ma ne bado ket disfin, emañ ar skiantourien o klask digreskiñ ar prizioù, a-benn un dek bloaz bennak e vo prest.\nAr panelloù dour tomm. Kavout a reer anezho dindan stumm ur panell war an doennoù, enno e vez tuellennoù du gant dour e-barzh a domm. An tuellennoù a za en ul lec’h gant dour yen. Tommet e vez an dour-se hag implijet da c’houde. Koustus e chom, 3800 € evit ur volotenn a 200L. Ar soñj a zo da adimplij ar priñsip-se evit sevel mekanikoù da yenaat, doare « clim ».\nAn tourioù avel. Lakaat a ra an avel da dreiñ an eskell ha neuze e tro un dynamo a brodu an tredan ha vez lakaet da c’hode e-barzh podoù-tredan, raok bezañ implijet. Ar prizioù kentañ a zo war-dro 15 000 €, produiñ a ra peadra evit ur familh a bevar den. Distabil-tre e vez ar produadur da geñver ar meteo hag al lec’h.Ret eo ivez heuliañ lezennoù strizh. Ne vez ket roet ur prizh mat gant EDF evit an tredan. Diaes eo ivez staliañ anezho, leun a paperioù d’ober hag aotreoù da gaout. Evit ar poent n’eo ket an doare ar gwellañ, met dont a ra tamm-ha-tamm : kresket e vo priz an adprenadenn hag aesaet e vo staliañ anezho e kêr.\nGwrez an douar, ar « pompe à chaleur ». Ledan eo an dachenn evit ar mammenn-se. Ar priñsip a zo tapout energiezh er maez eus an ti hag he resteurel en diabarzh. Gant un duellenn leun a « réfrigérant » e vez tapet an tommder. Tu zo lakaat an tuellenn e donder an douar, pe dindan gorre an douar, pe c’hoazh e splujañ en ur ster dindan an douar. Efedus eo an doare-se d’en em dommañ, diskenn a ra ivez ar fakturenn a energiezh da baeañ.\nImplijet e vez 150m3 dour bep bloaz gant bep tiegez. Ne baouez ket priz an dour da greskiñ. Dastum ar glav a c’hellfe dont da vezañ ur boaz gant an dud. N’eo ket un huñvre, graet e vez dija el lec’hioù ma ne vez ket a zour. Liammet e vez toenn an ti ouzh ur gibenn a zalc’h an dour. Adkaset e vez an dour en ti pa vez ezhomm, betek ar privezioù da skouer. Ment ar gibenn a vez jedet da geñver gorread an doenn hag ar c’hementad a glav o kouezhañ bep bloaz. Evit ur gibenn a 1000L e vefe da zispign etre 50 ha 500 €, met gounit a reer un dle tailhoù a 25% eus priz ar benveg. E Roazhon, da skouer, e c’hellfer gant un doenn a 80 m2 espern 30% eus implij ur familh. Hervez ar vicherourien e c’hellfer gounid etre 40% ha 90% eus an dispignoù graet gant an implij dour. Chom a ra ker memes tra staliañ an holl dafar evit implij an dour en ti (gant 8 000 € e c’heller kas dour d’ar privezioù, d’ar mekanik da walc’hiñ an dilhad ha d’ar strinkadenn).\nTri strollad evit an implij a energiezh en ti :[kemmañ | kemmañ ar vammenn]\nTu ‘zo deomp rannañ e teir rummad an tiez ekologel da geñver an dispign hag ar produadur a energiezh a reont. Ma vefe an tiez o tispign nebeut ar c’hammed kentañ ? Ar rann gentañ a zo an tiez a zispign nebeut a energiezh. An eil a zo ar rummad gant tiez e lec’h ma vez nul ar bilañs produiñ energiezh hag implij, produet e vez peadra da geñver ezhommoù an ti. Ar rummad ziwezhañ a zo an hini gant tiez o produiñ muioc’h a energiezh eget ma zispignont ! Evit ar poent ne grog nemetken ar menoz-se e penn an dud. Ur perzh mat-tre e vefe evit an dud, an embregerezhioù pe c’hoazh ar stadoù, ne vefe kudenn pourveziñ ebet ken hag ar produadur CO2 a vefe tost nul. Hiziv en deiz e kaver 10 000 anezho en Europa. Evit tizhout ar pal e c’heller implij war ur memes ti meur a mammennoù adnevezus (heol, avel, geotermiezh…). Evit ar poent eo ker seurt tiez da sevel, en Alamagn da skouer eo bet digresket ar prizioù de ma o kresket ar produadur. An energiezh ouzhpenn a c’heller gwerzhañ ha marteze e vo tu implij anezhi evit ar c’hirri-tan pe traoù all en dazont. Hervez ar raktresoù hag ar statistikoù e vo a-benn nebeut muioc’h mui a tiez d’eus an doare-se, ur jestr brav int evit an endro ouzhpenn !\nAn tiez savet dija hag ar raktresoù nevez o tont[kemmañ | kemmañ ar vammenn]\n♦ BedZed a zo bet krouet gant ur strollad arkitektourien Bill Dunster (un embregerezh saoz a dalvez Beddington Zero Energy (fossil) Development ) staliet e Londrez. O pal a zo bihanaat ar roud ekologel (“empreinte ecologique”) en ur sevel tier gouest da espern o energiezh ha gouest da vezañ emren gant o ezhommoù. • Implijout a reont prenestri doubl-gwerennad (er su) hag tripl (evit an norzh). Difuet ’vez ar mogerioù gant 3 gwiskad disheñvel 50 cm anezhi (betoñs, gloan gwer ha brikenn); ha dre-se e chom an dommder e-barzh ar savadur e-pad ar goañv, hag e-pad ar hañv e chom freskoc’h an diabarzh. Hented ‘vez ivez an tier war-zu ar su, hag a-drugarez ar bae-gwer, e vez tommet muioc’h an ti. Esperniet e vez gant an tier-se 88% a dommerezh e-keñver ranndioù all. Evit ur savadur gant 100 ranndi enni, staliet e vez un dommerezh hag a za war-dro gant restajoù koad (brankoù, tammoù souchenn, drailhajoù…). Servij a ra ivez evit an dour tomm hag an tredan. • Lakaet o deus e plas ivez seurt siminaloù-gwenter (gwelet e vezont war ar poltred, liesliv int) a-benn aeraat diabarzh an ti, evit kempouezañ ar fed e vefe difuet mat-tre (klañvus evit ar yec’hed) ; e-pad ar goañv e vez tommet an aer diavaez a-raok erruout, hag e-pad an hañv, freskaet eo an aer diavaez gant an hini diabarzh o vont kuit. • Evel pep ti ekologel hiziv an deiz, BedZed en deus staliet panelloù-heol (777m²) ; a-benn kargañ podoù-tredan an otoioù-tredan: evit an dud perc’henn war ur c’harr digoust eo ar plas parking hag an energiezh. Tu ‘zo ivez feurmiñ ur gwetur-tredan ; ur splet evit ar re na implijont ket bemdez, ne dalvez ket ken ar boan da brenañ un oto ► digresket e vez produadur ar gazoù. • Daspugnet e vez ivez an dour-glav : servijout a ra evit dourañ ar jardinoù hag evit ar privezioù. Ur wech implijet, adtapet ’vez hag traet e vez gant mikroboù puraer, ha distreiñ a ra en toull-kuzh. ♦ Huñvre arkitektourien Bill Dunster a vefe sevel un tour stumm ur bleuñv ganti : gweloc’h eo sevel e uhelder e kêrioù modern, gant ranndioù ha burevioù er memes koulz ; gant ar pal da zigreskiñ implij ar weturioù, an amzer kollet hag ar saotradur. Gant ar stumm, e vefe tu liesaat ar prenestri, evit profitañ deus ar gouloù hag an heol (a-benn esperniañ tredan ha tommerez). Evel evit BedZed, difuet e vefe mat-tre an tour-se, panelloù-heol war an doenn hag un dommerezh-koad evit tommañ. E-kreiz an tour, eoliennoù a vefe staliet ivez evit produiñ energiezh.\nAn eko-karterioù, petra ouzhpenn d’an tiez o-unan ?[kemmañ | kemmañ ar vammenn]\n♦ Bevañ en ur savadur ekologel, mat eo. Met bevañ en ur digreskiñ ar saotradur, gwelloc’h c’hoazh. Ar gêr padus na c’hell ket bezañ diazezet diwar tier diamen un tamm pep lec’h ; ret e vefe er c’hontrol bezañ stank. Ret e vefe kaout stankter ur gêr gant ar padusted hep tennañ perzhioù ar vuhez bemdeziek. Setu perak e vez kroget da sevel « eko-karterioù » : ur c’harter a c’hell kaout an 3 “E” eus an diorroadur padus (“exigences de l’environnement, de l’économie et de l’éthique sociale”), energiezhioù da adnevesaat, lec’hioù gwer… Pal ar raktres-mañ a vefe krouiñ leun a c’harterioù oc’h en em meskañ kenetrezo, er fin, evit sevel ur c’heoded a-bezh diazezet war an diorroadur padus. • Dre an « urban sprawl » a-vro Amerika, ganet eo ar c’harterioù pavilhon hag a ziskouez enebadur an dud evit ar c’hemmeskadur sokial (sindrom « NIMBY » ► Not In My Back Yard – ket en va jardin), ar pezh a lak ar saverien da adstummañ an dachennadoù. Ar priñsip a oa sevel an hentoù, ha goude an tier tro-dro: an eko-karterioù a eilpenn anezhañ; savet ‘vez da gentañ ar savadurioù ha goude an hentoù, a-benn hentañ speredekoc’h (war-zu ar su, e-keñver an dourioù…).\n• Un eko-karter a vefe ul lec’h liesimplij : roudennoù marc’h-houarn, tramgirri, tier bihan ha prevez gant jardinoù, tachennoù gwer e pep lec’h (parkoù…), burevioù ha lec’hioù ‘vit labourat, kreizennoù koñvers, sokial ha sevenadur. Ne vefe ket ezhomm mont er maez evit en em zudiañ pe labourat. ♦ Bez ez eus doareoù karter ekolo disheñvel : ar « proto-karter » , ar « c’harter prototip » hag ar « c’harter tip ». Ar re gentañ, evel BedZed, e su Londrez, pe Vauban e Fribourg a zo savet gant ar stourmerien eus ar c’hentañ. An eil doare, ar c’harterioù prototip a zo kentoc’h evit an dud aesaet, efedus met keroc’h. Hag ar c’harterioù tip, tostoc’h eus ar gêr padus gall.\n• Ar gudenn eo e koust un eko-karter deus 13% da 17% keroc’h eo ar priz eget an tier hengounel, setu perak eo diaes da dud ’zo da brenañ anezho. Met kendalc’h da sevel tier evel bremañ a chomo ker, ha ma vefe graet eko-karterioù a lakfe ar prizioù da ziskenn, goude un amzer.\n• PENAOS lakaat an eko-karterioù da gaout ur vrud brasoc’h? ► Ur rennadur cheñchet hag aesaet eus ar c’herzhed e kêr. Lakaet ’vez 5 bloaz da sevel un ti, 10 evit ur ZAC ha 15 evit ur c’harter a-bez. Emgav e 2015-2020 evit kaout ar bilañs ! Patrom:Portail\nAdtapet diwar « https://br.wikipedia.org/w/index.php?title=Eko-saverezh&oldid=1700063 »\nKemmoù diwezhañ degaset d'ar bajenn-mañ d'an 26 Ebr 2016, da 15:13.


Paul Hindemith a oa ur sonaozour, penn-klaviaz hag arvoudour alaman, bet ganet e Hanau (nes da Frankfurt am Main) d'ar 16 a viz Du 1895 ha marvet e Frankfurt d'an 28 a viz Kerzu 1963\nPaul Hindemith e 1923\n2.1 Oberennoù klaviazel\nStudiet en deus ar violin e Frankfurt, da c'houde en deus sonet en Opera Frankfurt etre 1915 ha 1923. Etre 1921 ha 1929 e voe arvoudour ar pevarad Amar ma stourmo a-zevri evit sonerezh e amzer. Kerkent ha 1927 e voe anvet da gelenner sonaozouriezh e skol-seniñ Berlin ha goude-se e Suis e 1938 ma tivroas rak bountad ar naziegezh. Loc'hañ a reas d'ar Stadoù-Unanet lec'h ma kelenne e skol-veur Yale, evel kelenner sonaozouriezh, etre 1940 ha 1953. Degemeret e voe da geodad stadunanat e 1948. Distreiñ a reas da Europa ma annezas e Suis (kador kerzoniezh, skol-veur Zürich etre 1951 ha 1953).\nE zastalmerezh, a reer Motorik anezhañ (« kefluskouriezh »), a zo tosus hag a venn bezañ « sorc'hennus ». Mont a ra da heklev donedigezh ar greantelaat hag ar c'heflusker, dre ma tinac'h Hindemith kement a zo fromus, bredoniel, dangorel, evel-henn etre sonerezh gwigour ha sonerezh nevez-klasel Hindemith a sin ur sonerezh personnel-kenañ (Gebrauchsmusik = Sonerezh talvoudour).\nGwall ec'hon eo e oberenn, en tu-hont da gant kenaozadur, hag emell a ra eus an holl stummoù. Hag eñ difennour gredus eus ar sonerez kempred, n'eo morse bet dedennet gant an daouzeksonelezh. Skrivet en deus ivez meur a oberenn damkaniel. Lakaet en deus sonerezh war barzhoniezh Rilke ha Christian Morgenstern.\nKengerzad evit gaolviolin op 3 (1916),\nKengerzad evit klaviaz op 38 (1923),\nKonzertmusik evit klaviaz dre gerdinerioù ha kouevrelloù (1931),\nSinfonienn « Mathis der mahler » (1934),\n« Der Schwanendreher », Kengerzad evit arvoud (1935),\nNobilissima Visione, gourc'horoll (1938) bet tennet diwarnañ un heuliad evit klaviaz er memes bloaz,\nDodenn hag argemmoù : ar pevar temz-spered evit kerdinaz ha piano (1940),\nTreuzfurmadurioù sinfonel war dodennoù Carl Maria von Weber (1943),\nSinfonienn "Die Harmonie der Welt'' (1957)\nMathis der mahler (1938),\nDas Marienleben war barzhonegoù Rilke (1923),\nOferenn evit kor kemmesk a capella (1963)\nAdtapet diwar « https://br.wikipedia.org/w/index.php?title=Paul_Hindemith&oldid=1688709 »\nDernière modification le 15 C'hwe 2016, à 18:10\nKemmoù diwezhañ degaset d'ar bajenn-mañ d'an 15 C'hwe 2016, da 18:10.


Stumm eus an 11 Kzu 2012 da 21:41\n71 okted lamet , 8 vloaz zo\nStumm eus an 20 Gwe 2007 da 20:53 (kemmañ)\nD (Kemmoù Benoni (Kaozeal) distaolet; adlakaet da stumm diwezhañ BenoniBot)\nStumm eus an 11 Kzu 2012 da 21:41 (kemmañ) (dizober)\nErE [[yezhoniezh]] e vez implijet an termen '''ger leun''' ([[Saozneg|saoz]]: [[:en:Function word|''content word'']] pe ''lexical word'') evit komz eus gerioù gante ur ster dreze o-unan.\nGerioù gante ur perzh yezhadurel kentoc'h evit ur ster resis a reer oute [[Ger goullo|gerioù goullo]] (saoz. ''function words'' pe ''grammatical words''), da skouer [[Araogenn|araogennoù]]où, [[Raganv|raganvioù]], ioù, [[Stagell|stagelloù]]où, [[Ger-mell|gerioù-mell]] ha [[Rannig (yezhoniezh)|rannoùigoù]].\nUr [[rummad gerioù digor]] eo hini ar gerioù leun, da lâret eo e c'hell bezañ krouet pe amprestet diwar yezhoù all [[nevezc'her|nevezc'herioù]]ioù a bep seurt a-hed an amzer, keit ha m'eo [[rummad gerioù digor|kloz]] rummad ar gerioù goullo, da lâret eo ne vez ket krouet gerioù goullo nevez.\nA-wezhoùwezhioù e vez renket an [[Estlamdadell|estamdadelloùestlammadell]]où e-touez ar gerioù goullo daoust ha mma'azz eus ur rummad digor anezhe.\nOuzhpenn an diforc'hioù e-keñver ar ster hag o mont- en-dro e framm yezhadurel ur yezh e c'hell ivez ar gerioù goullo enivez en dercem zerc'hel en un doare diheñveldisheñvel diouzh ar gerioù leun e-keñver o ferzhioù [[Fonetik|fonologel]], da skouer e [[saozneg]] n'eus nemet ar gerioù goullo a c'hell kregiñ gant ar son [[Kensonenn|kensonennel]] [ð].\nSetu ur roll eus ar rummadoù yezhadurel pennañ renket dre voas evel gerioù leun:\nAdtapet diwar « https://br.wikipedia.org/wiki/Dibar:MobileDiff/1377615 »


Gouel Broadel ar Brezhoneg: Ur sapre programm!\nPorte-parole: Morwenna Penhouet\nPublié le 1/04/19 21:06 -- mis à jour le 01/04/19 21:06\nUr gwir blijadur eo deomp, aozerien Gouel Broadel ar Brezhoneg, kemenn deoc’h e vo gwelet DENEZ Prigent e-kerzh gouel meur hor yezh. Evit an eilvet GBB “mod nevez” e Langoned e teuio neuze. Dalc’het e vo ar fest dibenn sizhun ar Pentekost, deus ar Gwener 7 a viz Even betek ar Sul 9 a viz Even 2019. A-viskoazh eo bet lakaet war wel gant ar festival an arzourien kar-o-yezh. DENEZ a labour hardi evit ar brezhoneg, un enor eo evidomp kaout anezhañ ganeomp neuze. Un dalvoudegezh vras e ro d’ar festival ivez. Faota deomp lakaat da glevet un arzour gwriziennet mat e sonerezh ar vro, met ivez gouest da vont war zu ar sonerezh a-vremañ. DENEZ zo ur den a stroll an dud tro dro d’e vod da gas ar c’han doare “chamanek”. E abadenn nevez, “Mil Hent”, a vesk tonioù elektronek hag akoustek, e-giz red e grouadennoù arzel abaoe an deroù m’eo brudet. Plijout a raio kement d’ar re yaouank tik gant an elektro, kement ha d’ar re goshoc’h plijet gant ar sonerezh akoustek. Ar from treuzkaset a-dreuz d’e sonerezh ne laosk den diseblant.\nGant an Taol-Lañs e vo kroget ar fest d’ar Gwener 7 a viz Even. Kenderc’hel a ra al leurenn-lañs-mañ da ambrougañ strolladoù sonadeg a-vremañ kanet e brezhoneg. 2 rummad a vo ar wech-mañ : unan a-vicher hag unan amatourien. 2 loread a vo ar wech-mañ neuze. Kit e darempred gant an aozerien evit lakaat hoc’h anv ( contact [at] mignoned.bzh) !\nPrenañ bilhiji evit Gouel Broadel ar Brezhoneg:\nGouel broadel ar brezhoneg 2017 : lañset eo ! par Mignoned ar Brezhoneg le 07/04/2017\nGouel broadel ar brezhoneg 2017 : c'est parti ! par Mignoned ar Brezhoneg le 08/04/2017\nOrganisons ensemble Gouel broadel ar brezhoneg par Mignoned ar Brezhoneg le 09/01/2017\nAozomp Gouel broadel ar brezhoneg asambles ! par Mignoned ar Brezhoneg le 09/01/2017\n10 vloaz Ai'ta ! ha Gouel Broadel ar Brezhoneg - 24-05-2015 - e Tremargad ! par Ai'ta ! Kreiz Breizh le 16/04/2015\nFête de la langue bretonne Gouel broadel ar brezhoneg à Cavan par Gouel Broadel ar Brezhoneg le 07/06/2011\nKentañ rogad c'hoariva war ar prim evit Gouel broadel ar brezhoneg par Fanny Chauffin le 04/02/2011


Pajenn:Perrot - Bue ar Zent.djvu/95 - Wikimammenn\nPajenn:Perrot - Bue ar Zent.djvu/95\nTri virakl a c’hoarvezas, an de ma kemeras Berc’hed goual ar gwerc’hezed eus a zorn an eskob Mel, diskibl sant Patrik : eur c’hef tan a baras ’us d’he fenn ; kerkent ha ma he devoe poket da bazennou an ôter, ar c’hoad aneze a deuas da c’hlazan ; mes kaeran oe, he gened a oe rentet d’ezi kalz skedusoc’h c’hoaz evit diagent.\nKouent Kil-dare a deuas da greski en berr amzer. Berc’hed a zavas enni eun iliz dreist da holl ilizou ar vro. Beaji a reas ive evit sevel kouenchou neve, a deuas holl da vezan ken lïes a eienen a zantelez. Ar burzudou a hade war he hent a vrudas kement he hano ma tiredas eleiz a dud da chom endro d’hec’h abati, ha ma teuas Kil-dare da vezan ’vel eur gêr.\nAr wrizien eus kement a oberou kaer a oa en kalon Berc’hed, da lavaret eo, he zantelez, grêt gant ter vertuz dreist d’ar re-all, hec’h izelded a galon, he faourente hag he c’harante virvidik en kenver ar beorien.\nBerc’hed, diouganet ganti de he maro, a bignas daved Doue, an de kentan a viz c’houevrer 523, oajet a zek vla ha tri-ugent.\nDiês a vefe niveri ar miraklou he deus grêt. War a lavar ar c’hardinal Baronius, bezan oa, en e amzer, en Rom, eul levr a bevar warn-ugent loden ha ne oa ken ennan nemet burzudou grêt ganti.\nSin ar groaz eus he dorn a rê plegan an natur hag an drouk-sperejou. Eun devez, daou laour a deuas da glask ar yec’hed diganti. Binnigan a reas dour ha lavaret d’eze ’n em walc’hi an eil egile. Ar c’hentan gwalc’het a oe yac’haet raktal, mes n’houlle ken gwalc’hi e gonsort, gant aon da adtapout ar c’hlenved. Petra c’hoarvezas ? E adstagas e lorgnez outan hag egile a ’n em gavas pare.\n’Vit miret envor anezi, leanezed Berc’hed a c’houezas eun tân a oe galvet « tân santez Berc’hed, » hag a oe dalc’het beo, noz-de, ’n o c’houent, betek ar bla 1220.\nN’eus ken a gelou eus he relegou nag eus hec’h Urz. He hano, avat, a zo brudet kouls ha biskoaz ; douget eo gant eleiz a verc’hed en Iverzon ha gant triouec’h parouz eus ar vro-ze.\nMeur a lec’h en Breiz-lzel a digas sonj anezi ive : parouz Kervoroc’h he deus he c’hemeret da batronez.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/95&oldid=141273 »\nKemmoù diwezhañ degaset d'ar bajenn-mañ d'an 9 Eos 2018, da 22:00.


Karta habaskaat - Ofis Publik ar Brezhoneg\n> Karta habaskaat\nII. Reolennoù hervez lezenn\nIII. Reolennoù neptuegezh\nIV. Skarzhañ implijerien\nV. Kemmoù er Garta Habaskaat\nVI. Reolennoù habaskaat\nVII. Gwareziñ an titouroù personel\nTalvezout a ra ar garta habaskaat-mañ evit kement den a gemer perzh er foromoù hag en egorioù ha servijoù etreoberiat a zo e lec'hienn Internet Ofis Publik ar Brezhoneg, a reer "al lec'hienn" anezhi pelloc'h.\nGraet eo evit termeniñ an doare ma vez kemeret perzh er foromoù hag en egorioù ha servijoù etreoberiat gant an implijerien, a reer "an implijer" anezho pelloc'h.\nAdal ma ra an implijer gant ar servij e talvez ec'h asant-eñ d'ar garta habaskaat a zo displeget pelloc'h, hep mar na bete-gouzout.\nMar ne fell ket d'an implijer asantiñ d'ar garta habaskaat-mañ hag a sell ouzh ar c'hemennadennoù, en he fezh pe evit ul lodenn anezhi hepken, e c'houlenner digantañ paouez kerkent a implijout ar servij.\nAr vinored a implij al lec'hienn-mañ a ra kemend-all war garg ha dindan evezh o zud pe an dud a zo karget anezho hervez lezenn.\nAn implijer an hini eo a zo perc'henn war ar c'hemennadennoù a vez lakaet gantañ e lec'hienn Ofis Publik ar Brezhoneg hag atebek eo eñ e-unan anezho ; ret eo dezhañ doujañ d'al lezennoù ha reolennoù e talvoud, dreist-holl ar re a zo graet evit kastizañ an drougimplij eus ar frankiz ezteurel.\nDiwall a ra, dreist-holl, na vefe ket en e gemennadennoù :\nkomzoù gouennelour, estrengas, enepyuzev, homofobek, nac'helour, pornografek, maboriat, pedopornografek,\nkomzoù kunujennus, gwallvrudus, a c'hall ober gaou d'ar vuhez prevez ha, dre vras, da gwirioù personel nep piv bennak,\nkomzoù a ra gaou da dinded mab-den,\nkomzoù a zoug d'ar feulster, d'en em zistrujañ, d'ar sponterezh, d'implijout, fardañ pe skignañ danvezioù berzet,\nkomzoù a zoug d'ober torfedoù pe felladennoù, pe a ro meuleudi dezho ha dreist-holl d'an torfedoù enep an denelezh,\nendalc'hoù a yafe enep gwirioù perc'henniezh kefredel tud all (evel pennadoù, levrioù), pa n'eus ket bet roet aotre dezhañ gant an aozerien pe/hag ar wireien.\nendalc'hoù a ra bruderezh evit servijoù ganto ur pal kenwerzhel,\nEr gemennadenn kaset gant an implijer e vo arabat, kennebeut, kaout ul liamm bennak a gasfe war-zu endalc'hoù evel ar re a zo renablet uheloc'h.\nN'eo ket klok al listenn-se, e-se e roer da c'houzout d'an implijer e c'hallo al lec'hienn, pa fello dezhi, lemel kement kemennadenn a vo enni komzoù a yafe enep al lezennoù pe ar reolennoù, pe enep ar garta-mañ.\nNeptuegezh kenwerzhel :\nDifennet eo lakaat kemennadennoù da c'houlenn digant an dud mont e-barzh ul « lec'hienn Internet » dre ur chomlec'h URL pe ul liamm gourskrid, nemet ha degas a rafent ur respont d'ur goulenn resis embannet el lec'hienn-mañ pe menegiñ a rafent keleier liammet ouzh an danvez a zo anv anezhañ.\nN'haller ket kennebeut lakaat chomlec'hioù URL na liammoù gourskrid e sinadur ur gemennadenn, nag en anv implijer pe e fichennoù kont an izili. Ken gwir all eo ivez evit kement tra a vefe e bal brudañ ul lec'hienn Web, ur blog, ur merk pe un embregerezh.\nNeptuegezh relijiel, politikel ha sevenadurel :\nDigor eo al lec'hienn d'an holl implijerien petra bennak e ve o sevenadur, o c'hredennoù pe o soñjoù politikel.\nKuit da gaout abostolerezh e doare pe zoare e c'houlenner digant an implijerien chom hep embann o soñjoù a-fet relijion, politikerezh pe sevenadur, koulz en o sinadur, en o fichenn gont pe er c'hemennadennoù lakaet ganto.\nDre al lec'hienn e c'haller kendivizout on lakaat soñjoù disheñvel keñver-ha-keñver, n'eo ket ul lec'hienn evit ober emgavioù gant tud all. Gallout a ra an implijerien lavaret o soñj war ar c'hemennadennoù lakaet enlinenn, met goulenn a reer diganto chom hep mont reut ouzh an dud all, gelver warno pe ober goulennoù groñs outo. N'int ket, e mod ebet, evit eskemm o daveennoù etrezo abalamour da gejañ ouzh implijerien all eus al lec'hienn. Kement eskemm pe kejadenn eeun a zegouezhfe etre daou implijer a yafe enep d'ar garta-mañ, gant se e vo an afer e atebegezh an dud-se o-unan. Ne c'hallo ket al lec'hienn, e doare ebet, bezañ kaset d'al lez-varn na lakaet kiriek abalamour ma vefe bet un eskemm pe ur gejadenn bennak etre implijerien.\nGallout a ra al lec'hienn, pa fell dezhi, kemm ar garta habaskaat-mañ hep en lavaret en a-raok. Gant se e c'houlenner digant an implijer lenn ar garta habaskaat-mañ a-raok bep taol ma ray un implij eus ar servij. Pa ra an implijer gant ar servij e talvez en deus asantet hep mar na bete-gouzout d'ar c'hemmoù a vefe bet degaset e-giz-se.\nHabaskaet e vez al lec'hienn-mañ en un doare « a priori ».\nSellet e vez pizh, gant al lec'hienn, ouzh kement kemennadenn a vez kaset dezhi. Goulenn a reer neuze digant an implijer chom hep kas ur gemennadenn meur a wech en aner, hep kas an hevelep kemennadenn dindan lesanvioù disheñvel, ha hep implijout teknikoù evel strob, "junk mail", "troll"…\nGwir zo gant al lec'hienn da embann pe da chom hep embann kemennadenn pe gemennadenn, diouzh ma vo dibabet ganti.\nAn implijer a laka ur gemennadenn a asant diwar se e vefe embannet diouzh ar reolennoù menegeriñ, frammañ ha lakaat war wel gant Ofis Publik ar Brezhoneg, pa'z eo an Ofis Publik embanner al lec'hienn.\nKlask a ra al lec'hienn lezel ar c'hemennadennoù da vont en-dro en o-unan ar muiañ ma c'hall, ha war un dro lakaat anezho a-wel. Pa vo lamet traoù zo ne vo ket cheñchet ster ar gemennadenn dre vras. Ma ne blij ket ar c'hemmoù-se d'an implijer koulskoude e c'hallo neuze goulenn ma vo lamet ar gemennadenn en he fezh o skrivañ d'ar chomlec'h postel-mañ : ofis@ofis-bzh.org. Gallout a ra al lec'hienn lakaat paouez gant un diviz a vefe krog da vezañ randonus pe aloubet gant kabalerien e-leizh, petra bennak e vefe ar soñjoù difennet ganto.\nGallout a ra divizout, hep rakkemenn, lemel kement tra, en e bezh pe evit ul lodenn anezhañ, embannet el lec'hienn gant an implijerien ma vez ennañ peadra da vont enep al lezennoù ha reolennoù e talvoud, ar vuhegezh vat pe gwirioù an dud, pe ma kav d'al lec'hienn e vez implijet en un doare kamm pe direizh.\nMa vez drougimplij meur a wech a-berzh implijerien zo e c'hall al lec'hienn difenn outo da vont el lec'hienn, dougen klemm enep dezho ha reiñ an titouroù a sell outo d'ar justis.\nDegas a reer da soñj ivez d'an implijer, ma vez tra pe dra enep al lezenn en e gemennadenn, e c'hallo herberc'hier al lec'hienn-mañ reiñ an titouroù a c'haller drezo adkavout anezhañ pe adkavout e urzhiataer d'ar pennadurezhioù barnerezhel ma c'houlennont kaout anezho, hervez mellad 6-II eus lezenn an 21 a viz Mezheven 2004.\nAbalamour na c'haller ket, en doare ma vez habaskaet al lec'hienn, diguzhat a-dra-sur kement tra a vefe enep lezenn ha dreist-holl ar pezh a c'hallfe mont enep gwirioù un den bennak, e lavar an implijer chom hep luskat obererezh ebet pe dougen klemm e mod ebet enep al lec'hienn he deus lakaet e gemennadenn enlinenn ma vez enep lezenn. El lec'hienn e c'hallo an implijer kavout ar chomlec'h Internet ofis@ofis-bzh.org ma c'hallo disklêrian an drougimplijoù hag ar c'hemennadennoù a c'haller lakaat kontrol d'ar reolennoù implijout hollek pe d'al lezenn.\nD'al lec'hienn e vo d'ober ar pezh a zereo, diouzh ma fello dezhi, da-heul an disklêriadurioù-se. Diwar se e e c'hallo lemel, diouzh ma fello dezhi, ur gemennadenn ma kav dezhi ez a enep ar reolennoù implijout hollek a zo kinniget amañ pe enep al lezenn, kuit a heuliañ difraeoù ha kuit a gemenn tra pe dra en a-raok.\nHervez al Lezenn Stlenneg ha Frankizoù eus ar 6 a viz Genver 1978, kemmet gant lezenn ar 6 a viz Eost 2004, ho peus gwir da dizhout, da reizhañ ha da lemel an titouroù personel a sell ouzhoc'h.\nEvit gallout en ober, skrivit da ofis@ofis-bzh.org


Marvet e oa bet milionoù a gwenan ar bloaz tremenet © Maxppp - FRANZ CHAVAROCHE\nDiffusion du vendredi 7 septembre 2018 Durée : 11min\nTrouz ha reuz.. lemet eo bet ur post skolaerez e skol bublik Plougerne. Ur fest-noz a vo aozet e Groñvel evit skoazell ar wenanerien. Hag abaoe 25 bloaz eo digor an Tara Inn e Brest.\nKartenn-skol : fulor kerent ha dilennidi Plougerne\nBanielloù Div Yezh a oa dirak prinistri an ensellerezh akademiez ar mintin-mañ. Deuet e oa manifesterien deus Plougerne evit gwelout an ensellerez. Divizet zo bet lemel ur post divyezhek 'barzh skol bublik Plougerne ar Priñs Bihan. Imoret fall ar gerent hag an dilennidi. Kant anezho oa en em vodet e toull-dor ar skol da 9 eur diouzh mintin. Pennadoù-komz gant Yannik Robin, maer Plougerne, Emmanuelle, mamm ur skoliad divyezhek, ha Patricia, skolaerez.\nUr fest-noz 'benn skoazell ar wenanerien\nAbaoe ur sizhunvezh eo difennet implijout louzeier néonicotinoides e Bro Frañs. Dre faot al louzeier-se e vefe bet lazhet milionoù a gwenan ar bloaz tremenet. Jean-Daniel Bourdonnay zo gwenaner e Groñvel. Kollet en doa en nevez-amzer paseet, an div drederenn deus e ruskennoù. Aozet e vo gantañ ur fest-noz disadorn da noz e Tregornan e Groñvel a-benn rastellat arc'hant evit ur gevredigezh difenn ar gwenan. "N'eo ket pikol gwelloc'h ar jeu abaoe ur sizhunvezh" eme Jean-Daniel Bourdonnay ha ret eo arc'hantaouiñ ar stourm.\nAbaoe 25 bloaz eo digor an Tara Inn\nMil anavezet eo an davarn-mañ e Brest.. Abaoe 25 bloaz vez degemeret riboulerien ar vro eno. Ur zihunvezhiad sonerezh, dañs ha kejadennoù a zo da gaout evit lidañ deiz ha bloaz an davarn. Savet e oa bet ur c'hard kantved zo gant an iwerzhounad Chris O'Reilly, bepred ouzh ar stur. Fiona e verc'h a genlabour gantañ.


Benjamin – Page 3 – Radio Kerne\nUn tardigrad gwelet dre ur mikroskop\nAn tardigrad zo ul loen evel ne vez ket gwelet kalz war an Douar. Ul loen bihan-bihan eo, met gouest a-walc’h eo da chom bev kazimant forzh pelec’h, posubl n’eus ket dour na aer na boued. Ewen Korr zo ‘vont da lâret deomp penaos ra.\nVenuzed ar Paleolitik\nLabour Leroy McDermott\nUn tammig partout en Europ, ha beked ar Siberi memes, ‘zo bet kavet en-dro statuigoù merc’hed noazh, pep hini gant ur pezh kôf ha cheltrennoù bras. “Venuz paleolitik” a zo bet graet deuzouto gant an istorianed, met n’ouzer ket c’hoazh petra veze graet ganto gwechall-gozh, na petra int sañset da reiñ da welet.\n(Foto : Le Télégramme)\nClaire Cariou, asambles gant Benjamin Bouard, evit safaret deus ar film “Le Cheval de Fer”.\nBleuenn Raynaudon, asambles gant Laetitia Fitamant, diwar-bouez ar pred e brezhoneg a vez aozet e Douarnenez bep eil merc’her ar miz.\nKronikennoù : ‘Zhpenn ar Vretoned zo / Un den er Bed / Teñzor ar brezhoneg komzet\nKeleier gant Tunvezh Wloegen\nDeskiñ brezhoneg ar bloavezhioù 60\nYeun ar Gow (foto : Riwanon Kervella)\nAnne-Marie Gloaguen ‘deus klevet brezhoneg en-dro dezhi abaoe atô. He zud a ouie brezhoneg mat-tre, met evel ur bern Bretoned all o deus kavet gwelloc’h deskiñ galleg dezhi da gentañ. Met Anne-Marie a faote dezhi deskiñ brezhoneg memestra !\nBenjamin Bouard a zo bet e Langoned oc’h en em gavout asambles ganti, evit dezhi kontañ dezhañ penaos oa-hi krog da zeskiñ brezhoneg er bloavezhioù 1960. Kaozeet ‘vo dreist-holl deus an dud o deus sikouret anezhi da zeskiñ ar muiañ, tud evel Loeiz Ropars, Marc’harid Gourlouaen pe c’hoazh Yeun ar Gow. An dra-se ‘vo un digarez d’ober un droiad e bed ar brezhoneg er bloavezhioù 60 ha 70.


Republik Kongo - Wikipedia\nRepubliki ya Kongó\nGer-stur : Unité, Travail, Progès\nKan broadel: La Congolaise\n(ha kêr vrasañ) Brazzaville\n- Prezidant Denis Sassou Nguesso\n- Kentañ ministr Clement Mouamba\n- Hollad 342 000 km² (65vet)\n- Dour (%) 0,1%\n- istimadur 2021 5 417 414 ()\n- Stankter 16/km²\n- Hañv (Eur hañv) (UTC+ 2)\n↑ Ar galleg eo yezh ofisiel ar stad ha div yezh all, al lingala hag ar c’hituba (kongoeg) zo anavezet da yezhoù broadel.\nRepublik Kongo zo ur stad eus kreiz Afrika. En-dro dezhi emañ Gabon er c’hornôg, Kameroun ha Republik Kreizafrika en norzh, ha Republik Demokratel Kongo er reter hag er su, gant enklozadur angolat Kabinda er su hag ar Meurvor Atlantel er mervent (pleg-mor Ginea). Brazzaville eo ar gêr-benn, ha kêr vrasañ ar vro. Porzh-mor Pointe-Noire eo an eil kêr vrasañ.\nGraet e veze – pe e vez c'hoazh a-wechoù – Kongo Brazzaville eus Republik Kongo, evit diforc’hañ ar vro-mañ diouzh hec'h amezegez, Republik Demokratel Kongo, a veze graet anezhi gwechall Kongo Kinshasa ha goude-se Zair.\nDispartiet eo diouzh Republik Demokratel Kongo gant ar stêr Kongo ha gant un adstêr anezhi, an Oubangi.\nUn drevadenn c'hall e oa a-raok 1960, pa zeuas da vezañ dizalc'h.\nRannoù melestradurel[kemmañ | kemmañ ar vammenn]\nDepartamantoù Republik Kongo\nRannet eo republik Kongo e 12 departamant :\nAdtapet diwar « https://br.wikipedia.org/w/index.php?title=Republik_Kongo&oldid=1970527 »


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paschal Donohoe) (KildareStreet.com)\nResults 1-20 of 841,069 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paschal Donohoe)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Paschal Donohoe)


Archives des FLB - Bretagne Info\nAr stourm evit ar brezhoneg er radio hag en tele (1969-1985)\nAbaoe an abadennoù brezhonek kentañ er skingomz (1935) hag er skinwel (1964) ez eus bet meur a warlene hag ingal, tud o c’houlenn muioc’h a abadennoù ha gwelloc’h abadennoù. E fin ar bloavezhioù 1960 an hini eo e voe lañset da vat ar stourm evit brasaat plas ar brezhoneg er c’hleweled publik. N’eo ket aet ar stourm-se diwar wel abaoe hag ar bloaz paseet c’hoazh e oa bet gwelet stourmerien hag stourmerezed o vanifestiñ dirak savadur France 3 Breizh e Roazhon (miz Kerzu 2014). Tost da 50 vloaz goude ma voe roet lañs d’an oberoù a-stroll kentañ evit gounit tachenn d’ar yezh er radio hag en tele, ne vo ket didalvez, me ‘gred, klask teurel ur bannac’h sklêrijenn war istor un hir a stourm hag a zo, moarvat, pell a vezañ echu.\nAdalek 1985 betek fin ar bloavezhioù 1990 ec’h eo Stourm Ar Brezhoneg a gendalc’h gant an erv boulc’het gant stourmoù ar bloavezhioù 1970. Anavezet mat eo labour stourmerien ha stourmerezed SAB war-dro ar panelloù-hent. N’eo ket ken anavezet o stourm evit ar brezhoneg er mediaoù avat. Gwelet e vo perak. Met a-raok lakaat ar gaoz war perzh SAB er stourm-se e ranker distreiñ war-giz un tamm ha klask kompren petra zo bet a-raok 1985.\nE miz Meurzh 1969 an hini eo e krog ar stourm gant GALV (Comité d’Action pour la Langue Bretonne), savet diwar intrudu Ar Falz, Yaouankiz Studierien Vreizh (JEB) hag Unvaniezh Demokratel Breizh (UDB). Kerkent ha miz Even 1969 e voe savet ul levrig gante, LEOR GWENN HA DU AR BREZONEG (1), ma tegasent da soñj, er pennad II (Le génocide culturel), pegen reuzeudik e oa plas ar brezhoneg e programmoù an ORTF (Office de radiodiffusion-télévision française) :\ner radio : un eurvezh a abadenn bep Sul goude merenn skingaset adalek Roazhon, ha dek munutenn a geleier bemdez adalek skingaser Brest-Kimerc’h, na c’halle ket bezañ klevet penn da benn d’ar vro vrezhonek.\nen tele : ur vunutenn hanter bep Gwener da noz.\nHa setu ar pezh a lavarent da glozañ o fennad (en galleg e oa bet savet al levrig) : « On peut donc dire que les émissions en breton sont à peine tolérées à la radio, et interdites à la télévision. »\nUn tamm pelloc’h, er pennad IV (Nos exigences et notre lutte), e c’houlenne groñs tud GALV ma vije da vihanañ :\n3 eurvezh a abadennoù brezhonek bep sizhun en tele.\n1 eurvezh a vrezhoneg bemdez er radio.\nabadennoù gallek er radio hag en tele diwar-benn Breizh (sevenadur, keleier).\nCharlez ha Chanig ar Gall, en o zi, e lec’h ma veze enrollet an abadennoù kentañ\nAbaoe 1964, ouzhpenn an abadennoù brezhonek er radio, e c’halle ar vrezhonegerien klevet ur vunutenn hanter a geleier en tele bep sizhun. An abadenn vrezhonek berr-se, « amzer d’ar vi bezañ poazh-tanav » evel ma vo lâret diwezhatoc’h, a voe savet diwar goulenn Charlez ar Gall, animatour radio brezhonek. Diouzhtu e savo a-enep Alain Peyrefitte (ministr ar c’helaouiñ) met Louis Le Cunff (rener an ORTF e Roazhon) a zibabo tremen hep e aotre. Da gentañ e voe skignet an abadenn d’ar Gwener noz ha diwezhatoc’hik e vo lakaet unan all d’ar Meurzh. D’ar 5 a viz Genver 1971 e voe roet lañs d’un abadenn nevez, Breiz o Veva, ar magazin kentañ e brezhoneg, a vo skignet e-pad ur c’hard eur bep pemzektez.\nTammig-ha-tammig ec’h aio an amzer-se da greskiñ (betek tapout 26 munutenn e miz Here 1980).\nGant GALV e teu war wel doareoù nevez da stourm. Echu eo mare ar sinadegoù bras ha setu deut hini ar c’herzhadegoù, evel hini an 30 a viz Mae 1971 ma voe gwelet ur 700 den bennaket o vale etre Ploue hag an Oriant (2). Met daoust d’ar c’herzhadegoù, « e penn kentañ ar bloaz 1973 eo atav ken treut an amzer implijet gant an ORTF evit an abadennoù e brezhoneg : war ar skinwel, 21 munutenn evit div sizhunvezh ; war ar skingomz : 1 eurvezh, war Roazhon, ha 2 eurvezh ha 42 munutenn, war Vrest, bep sizhun. » (3) Hag e talc’h an Emsav sevenadurel da sevel kinnig evit kas ar stourm war-raok. Evel Emgleo Breiz, a ginnig e 1973 :\nkrouiñ ur « C’huzul ar skingas breizhek ».\nkreskiñ niver an eurioù m’eo distag diouzh Pariz skinvaoù Roazhon, Brest ha Naoned (skinwel ha skingomz).\nsevel abadennoù e brezhoneg : astenn o fadelezh, hag ober anezho liesseurt (en o zouez : abadennoù evit ar skolioù), gant reiñ dezho eurioù gwelloc’h (4).\nWar galetaat ec’h a ar jeu\nD’ar 14 a viz C’hwevrer 1974 e voe diskaret skingaser an ORTF e Roc’h Tredudon er Menez Arre gant an FLB-ARB. Un tamm mat rustoc’h e teu ar stourm da vezañ gant ur gwalldaol ken bamus. Tri miz e chomo tud Breizh-Izel hep skinwel memes tra.\nDiwezhatoc’h ivez e vo freuz ha reuze gant an arme kuzh, e 1977 ha 1978 : labo ar CCETT (Centre Commun d’Etudes de Télévision et de Télécommunication) e Saozon-Sevigneg (Cesson-Sévigné), adkaser TDF Pré-en-Pail e maez ar vro, burevioù an taos-skinwel ha studioioù ar skingomz e Roazhon.\n« Accusé Youenn Gwernig, levez-vous ! »\nE miz Gwengolo 1976 e voe savet Radio Tele Brezhoneg (RTB) e Gwengamp diwar atiz Youenn Gwernig. Goulenn a rae RTB ma vije muioc’h a vrezhoneg er c’hleweled publik hag e-giz stourm e kinnige d’an dud chom hep paeañ an taos skingomz ha skinwel pe, da vihanañ, 10 % eus outañ. E fin miz Gwengolo 1976 e kinnig ar Stad lakaat seziz war madoù Gwernig evel ma lenner e-barzh ur gemennadenn embannet da geñver ur vodadeg evit skoazellañ ar barzh ha kaner :\nEN EM UNANOMP EVID AR BREZHONEG !\nKant den bennag a nac’h paeañ o zaos radio ha tele – evel ma ra Youenn Gwernig, Alan Stivell, Glenmor, Gilles Servat, Gweltaz, René Vautier, h.a. – a zo en em vodet da di Youenn Gwernig d’ar 25 a viz Gwengolo 1976 evid degas dezhañ o skoazell da geñver ar werzh war e arrebeuri a zlee c’hoarvezout d’an deiz-se da 14 eur 30. Med n’eus ket bet a werzh. An ez-ORTF n’en deus ket miret an deiz bet lakaet da gentañ. Daoust ha ne dleer ket gwelout aze ur souzadenn dirag ar youl savet en dro da grouidigezh ar c’homite Radio-Tele-Brezhoneg ?\nRTB a fell dezhañ bodañ nerzhioù war-raok e Breizh hag e-touez ar Vretoned divroet, en deus degemeret betek bremañ skoazell kevredigezhioù sevenadurel : Ar Falz, Bleun-Brug, Brezhoneg Yezh Vew, Evid ar Brezhoneg, hag un aozadur politikel, hini an Unvaniezh Demokratel Breizh.\nDegasomp da soñj emañ RTB o vodañ tud a gav dezho ez eo plas ar brezhoneg ba ‘r radio hag an tele « dister ur vezh : 1 vunutenn a vrezhoneg evid 4 eur a c’halleg » ha n’o deus ket fiziañs en « emzalc’h ar vourc’hizelezh a fell dezhi e gwirionez lac’hañ ar brezhoneg » (5).\nUn toullad tud brudet a nac’ho, evel Youenn Gwernig, paeañ o zaos ORTF : Andrea ar Gouilh, Alan Stivell, Per Denez, Gilles Servat, Fañch Morvannou, Glenmor, Kristen Noguès, René Vautier, Gweltaz ar Fur, Yann ha Kaou Puillandre, Jean-Pierre Le Dantec, Yann Goas (eus ar Sonerien Du), Claude Henri (krouer Evid ar Brezhoneg), Guy Caro, Haroun Tazieff. Hag ouzhpenn 2000 den a vo gwelet er « gala » RTB aozet d’ar 24 a viz Genver 1977 e Pondi.\nSetu da heul ur gemennadenn all a zispleg petra a c’hoarveze pa veze nac’het paeañ an taos :\nHEP BREZHONEG TAMM ARC’HANT EBET !\n1 vunutenn a vrezhoneg war ar radio-tele\n4 eur a c’halleg\nDiv yezh, daou bouez, div lodenn\nErru eo faez ganeomp bezañ gwall-dismegañset. Ober a reomp hon menoz da stourm, hag evid kregiñ ganti chom hep paeañ hon taos radio-tele da baotred ur veli a ra goap d’eus genouioù an dud hep derc’hel kont d’eus ezhommoù ar vrezhonegerien (micherourien, labourerien-douar, pesketerien, an darn vrasañ anezho). Mennet omp ivez da vont betek ar penn evel ma ra Youenn Gwernig hiziv.\nEvid ar re a zo a-du ganeomp setu penaos e responto dezho an ez-ORTF\n1 – Paper galv da baeañ 10% ouzhpenn\n2 – Paper galv da baeañ 60% ouzhpenn\n3 – Bizit un urcher ha kinnig da lakaat gwerzh war traoù zo\n4 – Sezi er gêr (an arrebeuri a chomo en ho ti) evid lakaat gwerzh warno, pe er gêr pe er sal gwerzh.\nARABAT KAOUT AON DIRAZO\nEvid kaout titouroù skrivañ d’ar c’homite, evid-se eo bet savet. Ar C’homite Radio-Tele-Brezhoneg (RTB) a gemer war e gont da :\n– Reiñ keloù ha kenurzhiañ difenn an dud a nac’h paeañ arc’hant an ORTF,\n– Skoulmañ emzivizoù gant ar pennadurezhioù kirrieg evid gwellaad da vat an traoù bremañ,\n– Bodañ nerzhioù war-raok e Breizh hag e-mesk ar Vretoned divroet evid kas ar stourm asamblez,\n– Gervel da evezh an dud dre ar c’helaouennoù, sindikajoù, ar c’hevredigezhioù sevenadurel, ar strolladoù politikel.\nAr c’homite a galv an dud da lemel 10% da vihanañ war o zaos ORTF (6).\nDaoust d’ur guchenn vat a dud bezañ nac’het paeañ ne vo lakaet bec’h nemet war daou zen, Youenn Gwernig ha Gweltaz ar Fur, prezidant Diwan. E-pad meur a vloaz e vo bec’h war chouk Youenn Gwernig hag ouzhpenn ur prosez a vo, evel d’an 13 a viz Gouere 1977 e Montroulez da skouer. A-benn fin ar gont ec’h aio an afer betek al lez-varn terriñ ha Youenn Gwernig an hini eo ac’h aio ar maout gantañ. N’eo ket « war an danvez » e vo gounezet ar prosez avat, met « war ar stumm » hepken.\nEstreget goulenn muioc’h a abadennoù ha gwelloc’h abadennoù e kinnige RTB stourm evit ar « frankiz war ar gomz ». Gwir eo ne oa ket pell prantad an ORTF (dismantret e 1974) : « mouezh ar gouarnamant, mouezh ar Frañs hag a ziskenne evel an Aviel e-barzh ti pep hini war ar skramm tele » evel a lavar Stefan Moal e-barzh diellfilm diwezhañ Ronan Hirrien (7).\nMet roomp ‘ta ar gaoz da René Vautier (aet da anaon e penn kentañ ar bloaz) a ouie gwelloc’h evit den peseurt doare chadenn a oa eus an ORTF :\nAmi Youenn, avec toi de tout cœur. Tu a raison de dire que, à l’heure actuelle, la télévision est aux mains de nos ennemis, de gens dont le pouvoir se sert pour brider l’expression, l’expression en breton. Dangereux de vouloir parler breton lorsque Raymond Barre veut transformer tous les chômeurs en pigeons voyageurs. Allez cherchez du travail là où vous n’avez aucune attache mais où vos bras peuvent encore augmenter un peu le profit des capitalistes ; dangereux de parler des problèmes bretons. Si l’on mettait bout à bout toutes les raisons de mécontentement, où irions-nous… Alors laissons parler seulement Giscard, Barre ou Guermeur.\nSais-tu que notre maison de production bretonne est à l’heure actuelle la seule maison hexagonale dont tous les films ont été sélectionnés pour représenter le cinéma français dans les festivals internationaux, et que tous ces films sont interdits de télévision par les petits larbins que le pouvoir a placé aux postes de choix des diverses antennes […] Alors à fond avec toi jusqu’à ce que ça change !\n(Brezhoneg ‘barzh an tele ! Film kensavet gant Pieds dans le Paf/Canal Ty Zef).\nKarta Sevenadurel Breizh\nDiwar an dekvloavezh a virvilh sevenadurel hag a stourm politikel-se e voe kensinet Karta Sevenadurel Breizh gant Valéry Giscard d’Estaing d’ar 4 a viz Here 1977, asambles gant Rannvro Breizh hag he femp departamant. Arabat disoñjal ivez e vo graet « bloavezhioù poultr » eus ar bloavezhioù 1976-1978, oberiant ma oa an FLB d’ar c’houlz-se. Moarvat ivez eo bet broudet VGE da lezel boued gant an Emsav sevenadurel pa oa an dilennadegoù parlamant da vezañ e miz Meurzh 1978.\n« Unan eus disoc’hoù kentañ Karta Sevenadurel Breizh (lakaet ofisiel e 1978) a vo daougementiñ an niver a eurvezhioù e brezhoneg er skinwel, peurgetket a-drugarez d’un abadenn nevez anvet Triwec’h ha Tri-Ugent, skignet a bep eil gant Breiz o Veva » eme Mevena Guillouzic-Gouret en ur studiadenn embannet e-barzh ar gelaouenn Al Lanv e 2013 (8).\nSelaouomp ivez ar pezh a lavare Yvonig Gicquel, a oa bet e penn kentañ raktres ar Garta, e miz Meurzh 1979 :\n« Depuis la mise en application de la Charte, le temps d’antenne alloué aux émissions bretonnes est passé de 148 heures 20 à 251 heures 45 pour la radio et de 11 heures 26 à 22 heures 16 pour la télévision. Certes, en chiffre bruts, il y a progrès, mais n’oublions pas que la plupart des horaires de diffusion se situent pendant les heures de travail et qu’il ne serait guère de bon ton de pavoiser pour quelques 3 minutes de moyenne quotidienne en télévision. Et puis, n’oublions surtout pas que les Bretons de Loire-Atlantique, malgré l’engagement de la Charte, sont toujours privés des émissions télévisées culturelles et n’ont même pas le droit aux nouvelles sur l’actualité bretonne. »\nGoude trec’h an tu kleiz\nE 1982 e voe savet Radio Bretagne Ouest (RBO), skinva digreizennet eus Radio France, gant skoazell departamant Penn-ar-Bed. Ha sed ar pezh a embanne ar C’huzul Meur d’ar c’houlz-se : « la place de la langue et de la culture bretonne doit être privilégiée et passer de 5h30 par semaine à 5h30 par jour ». E-barzh kael ar programmoù e oa da vezañ 720 munutenn a abadennoù brezhonek bep sizhun ha 1260 munutenn a abadennoù divyezhek. Ar pezh a raje kement ha 33 eurvezh a vrezhoneg bep sizhun, da lâret eo 4e30 bemdez (9).\noulskoude, kerkent ha lañset an traoù e vo tud o sevel a-enep. D’ar 24 a viz Even 1983 da skouer e voe aloubet studio RBO e Kemper, war greiz an deiz, gant stourmerien ur strollad politikel nevez savet, Emgann. Dont a reont a-benn da lakaat skignañ ur pennad-kaoz divyezhek war gwagennoù ar radio zoken : « Dre aloubiñ studio RBO e fell da EMGANN sevel a-enep d’an doare m’eo bet savet radio digreizennet « Radio-France » e Kemper. Degas a ra Emgann da soñj eo bet an emsav politikel nemetañ o sevel sklaer, adalek ar 27 a viz Gouere 1982, a-enep da RBO. » Kontrol eo ar stourmerien da ziviz renerien Pariz :\n– « chom hep derc’hel stad eus ar radiooù bro ha lec’hel a zo dija […]\n– mont a-enep kinnigoù darn vrasañ ar c’hevredigezhioù sevenadurel hag ar strolladoù politikel bodet e-barzh an Talbenn Sevenadurel Araokour (gant ar P.S. e-barzh!) hag a c’houlenn ma vefe savet ur servij radio-tele, lies-stumm demokratel war Vreizh a-bezh.\n– chom hep seveniñ promesaoù Kuzul Jeneral Penn ar Bed da skignañ 5e30 a vrezhoneg bemdez.\n– terriñ unvaniezh hor Bro muioc’h c’hoazh eget araok (e teir lodenn bremañ e lec’h 2).\n– postañ kalz re nebeut a arc’hant da brenañ mekanikoù, kirri-tan, da baeañ tud, da stummañ anezho. » (10)\nEtre 1982 ha 1985 e vo krennet tamm-ha-tamm an amzer skignañ e brezhoneg war RBO, abalamour ma ne oa ket plijet an dud gant an abadennoù divyezhek, gouez da René Abjean.\nA-bouez eo lâret ivez ec’h a war-raok ar brezhoneg e-maez ar servij publik e-pad an amzer-se. Abaoe 1981 ec’h eo bet digoret ar gwagennoù d’ar « raidoioù libr » hag e giz-se e teu war wel e 1983 div radio gevredigezhel a ro un tamm brav a blas d’ar brezhoneg, Radio Kreiz Breizh (RKB) ha Radio Bro Gwened (RBG).\nEvit a-sell ar skinwel e voe roet lañs er memes bloavezh d’un abadennig geleier savet gant skipailh FR3 Brest, An Taol Lagad, sizhuniek d’ar c’houlz-se. An abadenn Chadenn ar Vro a voe lañset e 1984 dindan renerezh Youenn Gwernig. Gant an abadenn nevez-se e tremened war FR3 e 1985 eus 40 munutenn a vrezhoneg bep sizhun da 1 eurvezh 30. Met « e-pad an unnek vloaz ma vo skignet Chadenn ar Vro e cheñcho alies-tre he fadelezh hag he eurioù skignañ. » (11)\nSetu ur sell dre vras war istor ar stourm evit ar brezhoneg er skingomz hag er skinwel etre 1969 ha 1985. Adalek kreiz ar bloavezhioù 1980 e krog tud SAB, war o fouez, da lakaat ar gaoz war ar stourm-se ivez. Met an dra-se a vo gwelet ar wech a zeu…\n(1) GALV. Livre blanc et noir de la langue bretonne, Ar Falz, n° 4, Mezheven 1969.\n(2) Breiz o Veva, « An Oriant : kerzadenn GALV », 3 a viz Mezheven 1971.\n(3) Amañ, Emgleo Breiz! Evid yez, sevenadur ha frankizou breiz, Emgleo Breiz, Here-Du 1973.\n(5) Ar Fulenn, n°16, 07/11/1976.\n(7) Ronan Hirrien, « 50 vloaz, istor ar skinwel e brezhoneg », France 3 Breizh, 2014.\n(8) Mevena Guillouzic-Gouret, « Ar brezhoneg er skinwel abaoe 1964 », Al Lanv, n°130, Eost 2013.\n(9) Sifroù gant Murielle ar Morvan, kounskrid IUT kazetennerezh Bourdel, « Keleier Breizh ou l’information en langue bretonne sur RBO », 1988 (meneget gant Stefan Moal).\n(10) « R.B.O. Aloubet », Bremañ, n°22, Gouere-Eost 1983, p.2.\n(11) Mevena Guillouzic-Gouret (2013).\nHag ivez diwar…\nM. Nicolas, Histoire de la revendication bretonne des origines jusqu’aux années 1980. Speied, Coop Breizh, 2007.\nC. Geslin, P. Gourlay, J.-J. Monnier, M. Denis, ha R. L. Coadic, Histoire d’un siècle : Bretagne 1901-2001 : L’émancipation d’un monde. Montroulez, Skol Vreizh, 2010.\n« Radio-Tele-Brezhoneg. La bataille des 10% », Armor-magazine, n°86, Meurzh 1977, p.41.\n« RTB. Un combat pour la liberté d’expression contre la médiocrité », Breizh, n°243, Meurzh 1979.\nS.Moal, An abadennoù radio-tele e brezhoneg. Emdroadur abaoe ar bloazioù 1960 ha studi an abadenn keleier An Taol Lagad. Tezenn doktorelezh, diembann, Skol-Veur Roazhon 2, 2004.


Bertha Bourgogn - Wikipedia\nEskumunidigezh Roperzh an Deol gant Jean-Paul Laurens, Mirdi Orsay. Berta an hini zo livet en e gichen.\nBerta pe Bertha Bourgogn (964-1010) , a oa merc'h da roue Bourgogn, Konrad III, ha d'e bried Matilda Bro-C'hall (943-27 a viz Genver 992), ha honnezh a oa merc'h d'ar roue frank Loeiz IV ha d'e bried Gerberga Saks .\nDimeziñ a reas e 983 da Odo Iañ (Eudes e galleg), kont Bleaz, ha tri bugel o devoe, en o zouez ur mab Odo, a voe Odo II, kont Bleaz war-lerc'h e dad .\nHe c'henderv Roperzh II, roue Bro-C'hall (kenroue gant e dad Huon Capet), lesanvet Roperzh an Deol, a orgedas outi neuze. Dimezet e oa ar roue, ha kas kuit a reas e wreg kentañ, Rozala Provañs, a oa kalz koshoc'h egetañ.\nPa varvas Odo Iañ e 996, e fellas da Roperzh dimeziñ d'e intañvez Bertha, met e dad a zifennas ober an eured, war zigarez e vije bet kenwadelezh. Ouzhpenn-se e oa paeron da unan eus bugale Bertha. Pa varvas Huon e miz Here 996 e voe dimezet an daou zen yaouank gant Archambaud de Sully, arc'heskob Teurgn. 26 vloaz e oa Roperzh, 22 e oa Bertha.\nKement-se ne blijas ket d'ar pab Gregor V, en doa enebet ouzh an eured, hag eskumunuget e voe Roperzh an Deol hag e wreg gant ar pab neuze, un dra galet d'un den deol.\nDre ma nac'hent plegañ d'ar pab e voe taolet an anaoue warno. Neuze e krogas ar bobl da sevel enep dezho. Ouzhpenn-se n'halle ket Bertha kaout bugale ken (ur bugel a varvas diganto e 999), abalamour d'ar genwadelezh-se. Divab e oa ar roue, distabilaet ar rouantelezh.\nNeuze ec'h asantas Roperzh d'an dizimeziñ a voe graet gant ar pab Jelvestr II er bloavezh 1000. Setu ma timezas neuze gant Konstanza Arle e 1003 evit kaout un hêr.\nN'eo ket evit se e paouezas an daou amourouz d'en em zaremprediñ. Goulenn a rejont digant ar pab dizober an dimeziñ-se, dre ma oa kriz ha pizh Konstanza Arle a-hervez, met aner e voe.\nMervel a eure dizimez en 1010, pa oa en he 46 bloaz, pe marteze diwezhatoc'h, e 1031. Er bloavezh-se e varvas Roperzh II ivez.\nAdtapet diwar « https://br.wikipedia.org/w/index.php?title=Bertha_Bourgogn&oldid=1853205 »\nIstor Bro-C'hall en XIvet kantved


Eost | 2015 | Soubenn ar geek\nDielloù evit Eost, 2015\nPosted in Filmoù with tags bugaleaj, familh, Stadoù-Unanet on Eost 16, 2015 by geekezig\nGortozet ‘m eus un tamm evit mont da welet Vice-Versa. Met bet on, peogwir on un den deuet divugel spontus :p\nVice-Versa a ginnig gwelet petra a dremen e penn ur plac’hig 11 vloaz. Heuliet e vez tudennoù a zo o “ren” he buhez : joa, tristidigezh, kounnar, aon ha heug. Darvoudoù a bep seurt a vo met joa ha tristidigezh a vo “kaset kuit” hag e vefont heuliet en o beaj da zistreiñ d’ar gêr. E keit se e raio a re all un tamm forzh petra met dreist-holl e kompreno joa eo ret dezhi laoskel un tamm plas d’ar re all evit ren buhez ar plac’hig.\nEvel-just e vez keñveriet Vice-Versa da Là-haut, peogwir eo sevenet gant memes den. Daoust din bezañ kavet ne oa ket ken kreñv ec’h anzavan on bet tapet da vat (ha koulskoude ne oan ket bet kendrec’het gant ar bommoù-bruderezh). N’eus ket kement-se a draoù fentus er film me gav ha moarvat eo arabadus evit ar re vihanañ. Rak fromus eo dreist-holl evit ar re vras (ar pezh a lak ac’hanon da soñjal eo iskis paotr ar Figaro ur wech ouzhpenn) pe ar re vras a-walc’h evit kompren nerzh ha pinvidigezh an eñvorennoù, trist pe laouen, pe ur meskaj eus an daou zoken…\nPrantadoù fromus-tre a zo er film (Bing Bong!! 😥 ) hag e kuzulian d’an holl neuze, gant bugale pe hep.\nFilm sevenet gant Pete Docter ha Ronnie del Carmen. Stadoù-Unanet Amerika, 2015, 1e34.\nPosted in Levrioù with tags arz, danevelloù, familh, kevredigezh, marv, merc'hed, XXIvet kantved, XXvet kantved, yezh on Eost 16, 2015 by geekezig\nPosted in Filmoù with tags familh, labour, merc'hed on Eost 10, 2015 by geekezig\nPerak ‘ta ‘m eus bet c’hoant sellet ouzh ar film-mañ? N’on ket evit kaout soñj. Marteze peogwir e plij din Noémie Lvovsky ha Marina Foïs a-walc’h? E gwirionez me boa ivez klevet lârat e oa ur film gwregelour. Ma. Anat eo n’eo ket ur film e lec’h e vez gwelet kalz paotred. Evidon-me avat eo goullo un tamm an hollad : heuliet e vez teir flac’h (pe muioc’h) gant buhezioù disheñvel met a vo holl liammet gant krouidigezh ur boupinell nevez, sañset da vezañ “plac’h ar XXIvet kantved” ha gwirheñvel. Etre-tan e vo gwelet pep hini anezho o labourat, o klask ober war-dro o familh…\nSouezhus-tre eo peogwir an holl tudennoù a seblant bezañ divizet “paouez”. Ar vamm a diegezh a zo ken sorc’hennet gant degas arc’hant ne tiwall tamm ebet ken eus he merc’hed, Lili a glask kement plijout d’he zad met a vev he buhez “paourkaezh plac’h pinvidik” (start eo kaout truez outi) ha Louise a glask tapout pep lec’h etre he labour nevez hag he “familh” a oa o terc’hel ur pressing. Hir-tre ‘m eus kavet ma amzer hag ur bern lodennoù ‘m eus kavet didalvoud. N’on ket evit kompren!\nFilm sevenet gant Katia Lewkowicz. Frañs, 2013, 1e34.\nPosted in Levrioù bannoù-treset with tags bed ordinal, familh, merc'hed, Stadoù-Unanet, XXvet kantved on Eost 10, 2015 by geekezig\nComment naissent les araignées a zo ul levr bannoù-treset a gont istorioù merc’hed. Komprenet e vez e tremen an istor er Stadoù-Unanet, d’ur mare lec’h ma oa nebeutoc’h a bellgomzerioù hezoug. Heuliet e vez ur plac’h yaouank a glask war lerc’h he c’harantez a zo aet kuit hep lârat netra da zen, ur plac’h a rae dañs ganti hag a n’em sant bac’het en he familh hag ur plac’h koshoc’h, dido. Un doare beaj a refont asambles war an hentoù a-benn kompren petra fell dezho. Brav ‘m eus kavet an tresadennoù ha n’eo ket displijus da lenn met un tamm simpl ha ‘m eus ket kavet dreistordinal. Re verr marteze ?\nIstor ha tresadennoù gant Marion Laurent. Embannet e ti Casterman d’ar 25 a viz Meurzh 2015.\nPosted in Levrioù bannoù-treset with tags daveoù, familh, galloudoù, gourharozed, krennarded, lise, Marvel on Eost 9, 2015 by geekezig\nPell zo e felle din lenn Ms. Marvel, stumm nevez an harozez. Kamala a zo ul liseadez un tamm geekez anezhi. He familh a zo a orin eus Pakistan ha muzulmiz int. E-kerzh ur gouel e c’hoarvez un dra iskis hag e hunvre eus tudenn Ms. Marvel, goude-se e teu galloudoù dezhi. Dalet gant he c’hoant da vezañ “evel ar re all” he deus un neuz harozez voaz : meleganez, bras ha treut… Tamm-ha-tamm en deizioù warlerc’h e teuio a-benn da vestroniañ he galloudoù ha da chom hep cheñch neuz. He mignon Bruno a zizolo he deus galloudoù pa glask sikour anezhañ er stal ma labour ennañ. Breur Bruno a zo tapet fall gant ur rouedad iskis a vo war lerc’h Ms. Marvel…\nTreset brav, fentus, efedus ha gwirheñvel an darempredoù (familh, mignoned), dispar ‘m eus kavet Ms. Marvel ha kompren a ran e vefe bet meulet kement warlene pa oa deuet er-maez. Hast ‘m eus da lenn ar peurrest!\nIstor gant G. Willow Wilson, tresadennoù gant Adrian Alphona. Embannet e galleg e ti Panini, d’ar 4 a viz C’hwevrer 2015.\nPosted in Levrioù bannoù-treset with tags arz, brud, daveoù, karantez, labour, New York, Stadoù-Unanet, yaouankiz on Eost 6, 2015 by geekezig\nEvel ur bern tud em eus bet klevet komz eus Scott McCloud. Koulskoude n’am eus ket bet lennet e labour diwar-benn arz ar bannoù-treset james. Le Sculpteur avat a felle din lenn. E istor faltazi kentañ eo. Istor ur paotr yaouank, kizeller, a fell dezhañ bezañ brudet. Kinniget e vez dezhañ kaout ur galloud bras a badfe 200 devezh, betek e varv. N’en deus netra da goll, a gav dezhañ. Koulskoude e raio anaoudegezh gant ur plac’h yaouank ha tremen a raio buan an 200 devezh-se, hep na teufe dre ret ar vrud hirc’hortozet…\nUn adkontadenn eus mojenn Faust eo.\nUr pikol levr eo Le Sculpteur met n’eo ket grevus, lusket ha kontet brav eo, gant tresadennoù ha feson hag ur bern prantadoù kreñv kenañ (pajenn David Smith el levr pellgomz da skouer). Ur bern traoù o deus tizhet ac’hanon : ar c’hoant da vezañ anavezet evit e arz pe c’hoazh ar “sevenadur” en deus. Fromet spontus on bet ha gouelet ‘m eus dourek er pajennoù diwezhañ. Unan eus bravañ levrioù ar bloaz, anat.\nIstor ha tresadennoù gant Scott McCloud. Embannet e galleg e ti Rue de Sèvres, d’an 19 a viz Meurzh 2015.\nPosted in Filmoù with tags azasadenn, faltazi, gourharozed, Marvel on Eost 5, 2015 by geekezig\nDaoust hag eñ ne oan ket imoret evit seurt film? Daoust hag eñ vefe bet gwelloc’h gwelet ar film-se er sinema? N’ouzon ket re. Lodennoù ‘zo eus Guardians of the Galaxy o deus plijet din (ar fent, implij ar c’hanaouennoù pop, ar strollad tudennoù) met hir ‘m eus kavet ma amzer. Ar prantadoù emgannoù pe traoù birvilh dre vras a gaven un tamm torr-penn. N’on ket gouest da lârat eo ur film fall peogwir eo dudius ha fentus memestra met n’en deus ket plijet din kement-se, dreist-holl pa soñjer er charre a oa bet tro-dro d’ar film pa oa deuet er maez.\nFilm sevenet gant James Gunn. Stadoù-Unanet Amerika, 2014, 2e02.


Pajenn:Catechis, 1817.djvu/184 - Wikimammenn\ngovision nul groet da ur Belec ep permission ar pastor legitim. Ur govision nul ne deo quet ar govision commandet ; rac an Ilis na gommand quet an drouc, mæs ar mad. Ur guir gristen n’en em gontant quet da govessaat ur veich ar bloas ; rac piou a garfe exposi e silvidiguez enpad ur bloas mar en deus c’hoas dougeanç Doue ha desir da sauvetaat e ine ? Quen lies gueich on deus ar malheur da gometi ar pec’het marvel, quen lies e tleomp caout recours d’ar Sacramant a Binigen. Seiz vloas eo an oad a usaich a ræson. An Ilis en ur ordren ar govision ur veich ar bloas, na c’houlen evit observi ar gourc’hemen nemet ur govision bep bloas ; mæs dre indulgeanç e ra quement se, evit non pas augmanti ar pec’het dre ar violamant eus he lezen, ma e dige commandet ar govision bep miz el lec’h bep bloas.\nCommunia da Basq.\nEr memes Concil a Latran eo ordrenet penaus ar bobl fidel en em applico da accomplissa ar binigen a vezo roet deze, ha da receo gant respet, da vianàn da Basq, ar sacramant adorabl eus an Auter. Obliget eo eta pep Christen da gommunia da Basq en e Barous ha non pas en plaç all ep permission ar pastor legitim. Ar vugale evit communia a dle cavet voar dro an oad a daouzec vloas, bezàn instruet mad ha parfæt. Piou benac a gommuni indignamant, na accomplis quet gourc’hemen an Ilis, peini certen na ordren quet an horruplàn sacrileich. Coms a refomp c’hoas eus ar govision hac ar gommunion, en articl ar sacramancho.\nAr C’hoaraïs eo ar spaç a amser a binigen\nAdtapet diwar « https://br.wikisource.org/w/index.php?title=Pajenn:Catechis,_1817.djvu/184&oldid=118089 »\nKemmoù diwezhañ degaset d'ar bajenn-mañ d'an 6 Eos 2018, da 14:50.